My sme počuli, že NDS obstarala teraz (pred voľbami 2020 - pozn.)  na poslednú chvíľu za 37.000.000 EUR vraj kamery a v zdôvodnení je, toho projektu, že pre SIS, lebo SIS-ka chce mať kamery na diaľniciach. Zisťovali sme, SIS-ka nechce mať žiadne kamery na diaľnici, chcela sa iba napichnúť na existujúce kamery, ktoré NDS na diaľniciach má. 37 000 000 v koši, 37 000 000 v koši, utajený projekt, musí to byť posudzované.

Vo Vestníku verejného obstarávania nie je v profile Národnej diaľničnej spoločnosti uvedená v období od 1. októbra do 7. marca 2020 žiadna zákazka, ktorá by zodpovedala kritériám Igora Matoviča. O súťaži na kamery za 37 miliónov eur neinformovali ani médiá. NDS pre Demagóg.SK uviedla, že obstarávania zverejňuje riadne vo vestníku. Nepoprela ani nepotvrdila, že kamery za podobnú sumu kupovala. „ Naša spoločnosť realizuje verejné obstarávania výlučne za účelom zabezpečenia činnosti NDS, resp. MDV SR v prípadoch, ktorými ju ministerstvo poverí v súvislosti s výstavbou diaľnic realizovaných koncesionármi a nerealizuje verejné obstarávania pre potreby iných subjektov.” Igor Matovič ani strana OĽaNO na žiadosť Demagóg.SK o vyjadrenie a poskytnutie dôkazov nereagovali. Keďže z verejne dostupných informácií nedokážeme spoľahlivo potvrdiť ani vylúčiť, že NDS takýto - podľa Igora Matoviča utajený - nákup urobila, hodnotíme jeho tvrdenie ako neoveriteľné.

profile


Táto logická vec ma naozaj udivuje. Práve naopak, ja som bol na zasadnutí výboru pre európske záležitosti. To sa nejednalo o ten 21-vý júl, ale na predchádzajúci summit Európskej rady, kde návrh jednoducho neprešiel na výbore pre európske záležitosti. Pani premiérka je holý fakt. Išla bez schváleného návrhu uznesenia.

Podľa NRSR.sk (doc.)sa na 22 schôdzi Výboru Národnej rady Slovenskej republiky pre európske záležitosti, prerokovala aj "informácia o rokovaní Európskej rady, ktoré sa uskutoční v dňoch 24.-25.3.2011... Materiál uviedla predsedníčka vlády Radičová."

Z výsledkov rokovania Výboru pre európske záležitosti vyplýva, že predložený návrh týkajúci sa zasadnutia Európskej rady nebol schválený potrebnou nadpolovičnou väčšinou. Teda neprešiel Výborom pre európske záležitosti.

Podľa NRSR.sk
Z výsledkov rokovania


200 miliónov máme stratu vo Všeobecnej zdravotnej poisťovni...

Všeobecná zdravotná poisťovňa, ktorá je najväčšia na našom trhu, sa dostala za posledné obdobie do rekordnej straty. V októbri uplynulého roka očakávala , že jej účtovná strata bude až 283 mil. € , čo vyplynulo zo záverov analýzy spoločnosti Deloitte Advisory s.r.o. 1.januára 2017 poisťovňa vydala tlačovú správu , podľa ktorej by dlh za rok 2016 podľa predbežnej účtovnej uzávierky mal dosiahnuť cca 200 miliónov €. Výrok hodnotíme ako pravdivý.

očakávala
283 mil. €
správu
predložila
úsporné opatrenia
správe


Nemrzí ma to, vedia prečo to urobili a mám eminentný záujem na dobrej spoluprácibola to pekná symbolika. Krajina, ktorú sme dobiehali a krajina, ktorej. To, čomu sa nesmierne teším je to, že prišiel predseda vlády Českej republiky a predseda ODS Petr Nečas a nesmierne sa teším, že prišiel aj podpredseda vlády Srbskej republiky minister hospodárstva, regionálneho rozvoja Mladan Dinkič, dnes pomáhame, aby dobiehala nás.

Podľa aktualne.sk a agentúry SITA sa Nečas i Dinkić na kongrese SDKÚ-DS zúčastnili. Mladan Dinkić je podľa serveru balkans.com podpredseda vlády Srbskej republiky, minister hospodárstva a regionálneho rozvoja.

Podľa aktualne.sk a
agentúry SITA sa
podľa serveru balkans.com


...vyše 30 percent ciest je opravených, neexistuje žiadne havarijné úseky. V kraji sú 3 nehodové úseky podľa označenia Polície, ale nie je to spôsobené technickým stavom.

Analýza stavu ciest (.pdf, s. 29) II. a III. triedy (ktoré spravujú samosprávne kraje) z júna 2017 poukazuje na to, že z celkovej dĺžky cestnej siete ciest II. triedy (526,698 km) je 44,09 km v havarijnom stave. Ďalších 67 km je v nevyhovujúcom stave. Cestná sieť ciest III. triedy meria 1064,54 km, z čoho 47,58 km je v havarijnom, 144,4 km v nevyhovujúcom stave. V období od 1. apríla do 30. septembra evidovala polícia (.pdf) len jeden nehodový úsek na cestách Trnavského samosprávneho kraja, je to cets 1/51 v meste Senica. Podľa materiálov (.zip) predložených na rokovanie zastupiteľstva TSK sa vo volebnom období 2013-2017 opravilo 81 km ciest II. a III. triedy, čo rozhodne nepredstavuje 30 % celkovej cestnej siete. Výrok hodnotíme ako nepravdivý. Dátum zverejnenia analýzy: 18.10.2017 Naspäť Nahlásiť chybu

Analýza stavu ciest
polícia
materiálov


Pán Kollár ma požiadal ešte asi pred vyše rokom, aby sme všetky podklady (aj vrátane eurovalu pozn.) zasielali výboru, jemu osobne. Ja to od vtedy robím.

Nepodarilo sa nám nájsť vyjadrenie Kollára, ktoré by potvrdzovalo výrok I. Mikloša.


My sme našli konsolidačný balík, ktorý všade, kde sa dá, udržuje sociálny štandard, najmä tých ľudí, ktorí majú nižšie príjmy, preto sme napr. aj vylepšili rodinnú politiku tým, že práve tí, ktorí prepadávali sitom, pri napr. pri daniach, pri daňovom bonuse, tak práve tí ľudia ten daňový bonus budú môcť čerpať.

Podľa analýzy dopadov konsolidačného balíčka od Rady pre rozpočtovú zodpovednosť ľudia s nižšími príjmami, ktorí by pred schválením novej legislatívy nemali od nového roka 2025 nárok na čerpanie daňového bonusu, získali po schválení novej legislatívy nárok na vyšší daňový bonus. Táto nízkopríjmová skupina po prijatí novej legislatívy dosiahne nárok na plný daňový bonus pri nižšom príjme (. pdf , s. 39). Hoci sa výška daňového bonusu pre nízkopríjmové rodiny vo všeobecnosti zvýši , tak celkové dopady konsolidačného balíčka budú negatívne pre všetky typy rodín. V roku 2025 poklesnú disponibilné príjmy rodín priemerne o 1,8 % alebo o 326 eur ročne. Najvyšší pokles disponibilných príjmov zaznamenajú rodiny zo strednej vrstvy, no pokles zasiahne aj disponibilné príjmy nízkopríjmových rodín. Znížením disponibilných príjmov domácností konsolidačný balíček zníži sociálny štandard aj nízkopríjmových ľudí, preto výrok hodnotíme ako zavádzajúci.

Niektoré prijaté opatrenia v rámci konsolidačného balíčka zasiahnu nízkopríjmové skupiny obyvateľstva viac než zvyšné skupiny. Napríklad zmena základnej sadzby DPH zasiahne relatívne k výške svojho príjmu rodiny s nižšími príjmami viac ako rodiny s vyššími príjmami, keďže veľká časť spotreby nízkopríjmových domácností je tvorená špecificky výdavkami na potraviny a energie (. pdf , s. 35).

Zdroj: Rada pre rozpočtovú zodpovednosť

Konsolidačný balík upravuje daňový bonus na dieťa vo viacerých aspektoch. Pôvodný bonus bol rozdelený do dvoch kategórií podľa veku, na dieťa do 18 rokov činil bonus 140 eur, pri dieťati od 18 do 25 rokov v sústavnej príprave na povolanie išlo o 50 eur. Od januára 2025 bude mať prvá kategória hranicu 15 rokov, pričom suma sa zníži na 100 eur, druhá skupina bude zahŕňať deti od 15 do 18 rokov.

Taktiež však narastie percentuálny limit čiastkového základu dane o 9 percentuálnych bodov, čím sa zvýši suma daňového bonusu pre daňovníkov s nižšími príjmami. Suma bonusu sa začne daňovníkovi krátiť, keď nadobudne čiastkový základ dane, ktorého hodnota presiahne jeden a pol násobok priemernej mzdy spred dvoch rokov. Toto opatrenie má podporiť adresnosť daňového bonusu.

Hoci sa výška daňového bonusu pre nízkopríjmové rodiny vo všeobecnosti zvýši, tak to nebude platiť rovnako pre všetky. Výška daňového bonusu sa bude odvíjať od mzdy a počtu detí.

pdf
zvýši
budú
poklesnú
zaznamenajú
pdf
Rada pre rozpočtovú zodpovednosť
bol
narastie
sa začne
odvíjať


Tieto vládne strany, že tu prezentujú takýmto spôsobom, že ľudia budú mať zvýšené zvýšenú DPH na všetky nákupy, že budú mať transakčnú daň, kde im zoberú 200 €,  300 € z výplaty.

V prijatom balíčku konsolidačných opatrení je zahrnutá zvýšená DPH na vybrané potraviny aj daň z finančných transakcií, akými sú bankové prevody, výber hotovosti z bankomatov a využívanie platobnej karty k podnikateľskému účtu. Transakčná daň sa bude týkať podnikateľov, firiem (.pdf, str. 19), živnostníkov a neziskových organizácií. Platiť ju budú firmy aj pri vyplácaní miezd zamestnancom, pričom za každých 1000 eur vyplatených zamestnancovi bude firma musieť odviesť štátu transakčnú daň vo výške štyroch eur. Prezident Republikovej únie zamestnávateľov, Miroslav Kiraľvarga, tvrdí , že daň z finančných transakcií prinesie firmám dotatočné náklady 200 až 300 eur na zamestnanca ročne. V súčasnosti nie je jasné, v akom rozsahu tieto zvýšené náklady na zamestnancov firmy premietnu do miezd, výrok preto hodnotíme ako neoveriteľný.

Zvýšená (.pdf, str. 9) bude základná DPH a DPH na alkoholické nápoje, obe z 20 % na 23 % a DPH na nealkoholické nápoje z 10 % na 19 %. V prípade ostatných položiek, ako sú, napríklad, potraviny, knihy, lieky, elektrina či gastro služby sa DPH zníži. V prípade vybraných základných potravín , kam patrí mäso z domáceho chovu, sladkovodné ryby, mlieko a mliečne výrobky, bryndza, prírodný med, zemiaky, vybraná zelenina, strukoviny, čerstvé a neochutené pečivo a ovocné šťavy sa DPH zníži z 10 % na 5 %, pričom nie je jasné do akej miery sa nižšia sadzba odzrkadlí na konečných cenách potravín.

Daň z finančných transakcií, ktoré zahŕňajú bankové prevody, výber hotovosti z bankomatov a využívanie platobnej karty k podnikateľskému účtu, sa dotýka podnikateľov a firiem (.pdf, str. 19), ale aj živnostníkov a neziskových organizácií. Pri bezhotovostných transakciách je táto daň stanovená na 0,4 % sumy, s maximálnou možno výškou 40 eur. Výber z bankomatu sa zdaní sadzbou 0,8 % a používanie bankomatovej karty na dve eurá ročne. Platiť by mala začať od 1. apríla 2025 (. pdf , s. 19).

Zdanený bude vykonávateľ transakcie, nie jej adresát. Nepriamo sa však môže dotknúť aj fyzických osôb, respektíve konečných spotrebiteľov , a to za predpokladu, že si výrobcovia budú zvyšovanie výdavkov kompenzovať zvyšovaním cien. Daň z finančných transakcií zvýši aj daňovo-odvodové zaťaženie práce, ktoré je v súčasnosti na Slovensku nad priemerom EÚ a najvyššie spomedzi krajín V4 (. pdf , s. 123), pretože túto daň budú firmy platiť aj pri vyplácaní miezd zamestnancom. Za každých 1000 eur, ktoré firma vyplatí zamestnancovi, bude štátu musieť zaplatiť 4 eurá.

Rada pre rozpočtovú zodpovednosť kvantifikovala priame dopady opatrení z konsolidačného balíčka vo svojej analýze. V priamych dopadoch Rada pre rozpočtovú zodpovednosť zohľadnila úpravu rodičovského dôchodku, zmeny v DPH a daňový bonus na dieťa.

Podľa danej analýzy klesnú disponibilné príjmy rodín v roku 2025 o 1,5% teda o 270 eur ročne. Dopad dane z finančných transakcií na príjmy jednotlivcov a domácností sa nám nepodarilo overiť, keďže nevieme v akom rozsahu ju zamestnávatelia premietnu do miezd.

Prezident Republikovej únie zamestnávateľov, Miroslav Kiraľvarga, uviedol, že daň z finančných transakcií bude podľa jeho prepočtov pre zamestnávateľov predstavovať ročné náklady vo výške 200 až 300 eur na zamestnanca. Podľa Kiraľvargu budú tieto náklady firmy považovať za súčasť odvodov, čo sa premietne do miezd.

Pre vyjadrenie sme oslovili Branislava Gröhlinga, ktorý predpokladá, že zamestnávatelia túto položku zoberú z mzdy zamestnanca. Ďalej Branislav Gröhling uviedol: „Na 100 % bude možné overiť tento predpoklad až v roku 2025 po tom, ako by sa realizoval prieskum medzi zamestnávateľmi.”

podnikateľov, firiem
živnostníkov
vyplácaní
odviesť
tvrdí
Zvýšená
vybraných základných potravín
podnikateľov a firiem
živnostníkov
pdf
konečných spotrebiteľov
zvýši
pdf
platiť
vyplatí
kvantifikovala
zohľadnila
klesnú
predstavovať
považovať


Na rozvoji cestovného ruchu vo vybraných turisticky atraktívnych lokalitách bude participovať aj celoštátna a regionálna doprava. Vláda prijme opatrenia s cieľom lepšej koordinácie železničnej a autobusovej dopravy a prevádzkovateľov stredísk cestovného ruchu na celoročnej a sezónnej báze.

Ministerstvo dopravy informovalo verejnosť o plánoch na vytvorenie Národnej dopravnej, dátum jej vytvorenia však nestanovilo. V otázke podpory cestovného ruchu sa uskutočnil presun Slovenskej agentúry pre cestovný ruch pod Ministerstvo dopravy. Na koordinácii železničnej a autobusovej dopravy ešte neboli podniknuté žiadne konkrétne kroky, preto sľub hodnotíme ako nesplnený.

Denník SME v máji 2016 informoval, že vznikne Národná dopravná agentúra (NADA), ktorá má zabezpečiť efektívnu koordináciu osobnej vlakovej, prímestskej autobusovej a mestskej hromadnej dopravy. "Mali by sa znížiť čakania na prestup a predísť nežiaducej konkurencii medzi autobusovou a železničnou dopravou," vyplýva z Národného programu reforiem 2016 (NPR) ( .pdf s. 33 ) v časti o dopravnej infraštruktúre a elektronických komunikáciách. NPR popisuje štrukturálne opatrenia, ktoré vláda SR plánuje realizovať v najbližších dvoch rokoch. Materiál zohľadňuje programové vyhlásenie vlády Slovenskej republiky na obdobie rokov 2016-2020.

NPR ( .pdf s. 11 ) uvádza, že: “Vo verejnej doprave sa realizujú viaceré projekty zvyšujúce jej atraktivitu. V železničnej doprave prebieha modernizácia železničnej infraštruktúry a obnovoval sa vozový park Železničnej spoločnosti Slovensko (celkovo sa z OP Doprava od roku 2014 kúpilo alebo rekonštruovalo 181 vozidiel).” Modernizácia vozového parku bude pokračovať, v roku 2016 bolo na jej obnovenie vyčlenených 47 mil. eur z Operačného programu Integrovaná infraštruktúra 2014 - 2020 a 218 mil. eur v rokoch 2017 a 2018 (vrátane spolufinancovania zo štátneho rozpočtu). ( .pdf s. 33 )

Najväčším krokom v otázke reformy a rozvoja cestovného ruchu je zatiaľ, že Slovenská agentúra pre cestovný ruch (SACR) bola v januári začlenená do štruktúr ministerstva dopravy. Informovala o tom TASR už v novembri. "Tieto zmeny vnímame ako snahu vlády o efektívnejšiu podporu turizmu. Pokiaľ zabezpečia aktívnejšiu podporu podnikania našich členov a dostatočný marketing ich aktivít, bude zlúčenie správnym krokom do budúcnosti," avizoval prezident Zväzu cestovného ruchu Marek Harbuľák. Podľa TASR zvýšenie efektivity očakáva aj minister dopravy Árpád Érsek (Most-Híd).

Denník SME v máji 2016
.pdf s. 33
NPR
.pdf s. 11
.pdf s. 33
Slovenská agentúra pre cestovný ruch
TASR


Tie siete, ktoré rozhodili boli veľmi široké. ... také témy ako je legalizácia marihuany.

Vo volebnom programe strany SaS (97. bod) sa hovorí o dekriminalizácii marihuany, nie o jej legalizácii.

volebnom programe


(Otázna: netreba rešpektovať článok 5 Washingtonskej dohody, ktorý hovorí, že ak je napadnutá členská krajina NATO, znamená ako by boli napadnuté všetky krajiny NATO a tie mu príchádzajú na pomoc? Platí teda článok 5?) Keď je ohrozený medzinárodný mier a bezpečnosť tak zasadá Bezpečnostná rada OSN a len tá môže rozhodnúť o použití sily na zachovanie bezpečnosti a v tejto (napadnutej, pozn.) krajine.

Robert Fico argumentuje medzinárodným právom, podľa ktorému skutočne bezpečnostná rada OSN ako jediný orgán vo svete môže legalizovať použitie vojenských prostriedkov. Členstvo v NATO, ktoré svojich členov zaväzuje k vojenskej pomoci v prípade napadnutia iným štátom, však vytvára povinnosť pre členov z pohľadu Aliancie, bez posudzovania legálnosti z pohľadu medzinárodného práva. Tvrdenie Roberta Fica by bolo pravdivé pre Slovensko v prípade, ak by sme neboli členmi NATO. Členstvom v NATO nám však vyplýva záväzok podielať sa na bezpečnosti všetkých členských krajín, ktorá je definovaná ako nedeliteľná. Výrok preto hodnotíme ako zavádzajúci.. Bezpečnostná rada OSN je zložená z desiatich volených členov a piatich stálych členov, ktorí pre zachovanie medzinárodného mieru a bezpečnosti konajú v mene všetkých členských štátov. Podľa Kapitoly V, článku 24 Charty OSN "Aby bola zabezpečená rýchla a účinná akcia Organizácie Spojených národov, zverujú jej členovia Bezpečnostnej rade hlavnú zodpovednosť za zachovanie medzinárodného mieru a bezpečnosti a uznávajú, že Bezpečnostná rada, plniac svoje povinnosti, vyplývajúce pre ňu z tejto zodpovednosti, koná ich v mene. " Ak spor medzi stranami pretrváva a môže dôjsť k ohrozeniu mieru a bezpečnosti, Bezpečnostná rada je podľa článku 37 oprávnená konať alebo odporučiť také kroky, ktoré považuje za vhodné. Pokiaľ však dôjde k ohrozeniu mieru, porušeniu mieru alebo k útočnému činu, Bezpečnostná rada je oprávnená podľa článku 41 prijať opatrenia bez využitia sily. Ak však tieto opatrenia neboli dostatočné, tak podľa článku 42 môže dôjsť k použitiu sily. "Ak Bezpečnostná rada usúdila, že opatrenia podľa článku 41 neboli dostatočné, alebo ak by sa ukázali nedostatočnými, môže podniknúť leteckými, námornými alebo pozemnými silami takú akciu, aká je potrebná na zachovanie alebo obnovenie medzinárodného mieru a bezpečnosti. Táto akcia môže zahrňovať demonštrácie, blokádu a iné operácie leteckými, námornými alebo pozemnými silami členov Organizácie Spojených národov." O členstve v NATO uvádza stránka Ministerstva zahraničných vecí nasledovné: "NATO je medzivládna organizácia - obranná aliancia založená v súlade s článkom 51 Charty OSN, ktorej základnou úlohou je chrániť slobodu a bezpečnosť svojich členov všetkými dostupnými politickými a vojenskými prostriedkami. Základný princíp fungovania aliancie je spoločný záväzok a vzájomná politická a vojenská spolupráca medzi suverénnymi štátmi – členskými krajinami, ktoré sú založené na predpoklade nedeliteľnosti bezpečnosti jej členov . Členstvo v aliancii je dobrovoľné. Vstupom do aliancie sa členské krajiny zaviazali ochraňovať slobodu , spoločné dedičstvo a civilizáciu svojich obyvateľov, založené na princípoch demokracie, individuálnej slobody a právneho štátu. Každá členská krajina tiež prijala na seba záväzok podieľať sa na riziku a zodpovednosti, ale aj na výhodách kolektívnej bezpečnosti vyplývajúcich z Washingtonskej zmluvy." Z vyššie uvedeného teda jasne vyplýva, že Slovensko je svojim členstvom v NATO zaviazané poskytnúť pomoc akémukoľvek členovi NATO v prípade že o to tento člen požiada na základe základne článku 5 Severoatlantickej zmluvy z roku 1949. Robert Fico pri svojej argumentuje prehliada že takýto záväzok pre Slovensko neexistuje a jeho výrok preto hodnotíme ako zavádzajúci. Dátum zverejnenia analýzy: 26.03.2014 Naspäť Nahlásiť chybu

zložená
článku 24
článku 37
článku 41
článku 42
stránka
zmluvy


...v predchádzajúcich rokoch, pán Slota tam (v parlamente, pozn.)  kolegovi povedal, že je satanov syn.

Momentálne bývalý predseda SNS Ján Slota sa v roku 2010 v rozprave k výrokom predsedu maďarskej strany Jobbik Csanáda Szegediho dostal do ostrej konfrontácie s nezávislým poslancom Františkom Mikloškom kedy konkrétne použil výrok "Mikloško, ty si jeden diablov syn, my ti to prepáčime, lebo ťa berieme všetci za mentálne retardovaného".

konfrontácie
audiovizuálna nahrávka


Vy ste sudca, pán Harabin. Ja som politik. Mňa nikto neplatia a už vôbec nie štát.

KDH sa po parlamentných voľbách v roku 2016 síce nedostalo do parlamentu, no nárok na príspevok zo štátneho rozpočtu mu podľa Zákona o politických stranách napriek tomu vznikol. Hnutie totiž získalo 4,94 percenta hlasov. Podľa výročných správ dostala strana v roku 2016 ( pdf , s. 7) štátny príspevok vo výške vyše 1,6 milióna eur, v rokoch 2017 ( pdf , s. 8) a 2018 ( pdf , s. 8) vo výške cez 284-tisíc eur. Alojz Hlina sa stal predsedom KDH v júni 2016. Z verejne dostupných zdrojov nie je možné overiť, či ako predseda hnutia dostáva alebo nedostáva nejaké peniaze zo štátneho príspevku - a teda či ho (nepriamo) neplatí štát. Demagóg.SK oslovil Alojza Hlinu so žiadosťou o vysvetlenie - nereagoval však.

nedostalo Zákona pdf pdf pdf stal


A žiaľbohu tu mám obavy, že tie opatrenia, ktoré avizoval Smer, teda zrušenie rovnej dane, zvýšenie dane z príjmu a zhoršenie zákonníka práce z hľadiska pružnosti trhu práce, že to by bolo práve veľmi zlé.

Vychádzame z Programového zamerania strany SMER-SD na volebné obdobie 2012 až 2016.

DPH na lieky, zdravotnícke pomôcky, knihy a učebnice

odmietajú

upozorňuje

najflexibilnejších zákonníkov práce

kritizoval

hodnotili


Teraz je koľko strán v Národnej rade? Sedem.

Vo voľbách do NR SR v marci 2012 prekročili hranicu 5% a do Národnej rady sa dostalo spolu šesť strán alebo hnutí - SMER-SD, SDKÚ-DS, Most-HÍD, KDH, OĽaNO a SaS. Ak by sme počítali aj strany, ktoré vznikli po voľbách v roku 2012 a dnes majú medzi nezaradenými poslancami svojich členov, tak musíme pripočítať stranu NOVA ( Jozef Kollár, Juraj Miškov, Daniel Krajcer, Martin Chren, Juraj Droba, ktorí sú stále členovia aj po rozpore po smene a zakladajúci členovia Lipšic a Žitňanská) a SIEŤ (Miroslav Beblavý, ktorý je poslancom v NR SR. Procházka a Hrnčiar sa vzdali mandátu). Spolu je teda v NR SR buď šesť strán ak uvádzame strany, ktoré prešli voľbami alebo až osem strán, ak uvažujeme o všetkých stranách, ktoré majú v NR SR aspoň jedného poslanca. Výrok preto hodnotíme ako nepravdivý.

voľbách NOVA rozpore SIEŤ


A Európska lieková agentúra to nerobila. Ona nerobila závery, analýzy a kontrolu, či sú (pozn.: vakcíny) účinné a bezpečné.

EMA síce nevykonáva vlastné klinické skúšania ani laboratórne testy, tie robia výrobcovia a nezávislé laboratóriá v sieti OMCL, no práve EMA je orgán, ktorý tieto dáta podrobne vyhodnocuje, analyzuje ich prostredníctvom odborných výborov a na základe svojich vedeckých záverov spolurozhoduje o povolení vakcín a ďalej monitoruje ich bezpečnosť. Výrok preto hodnotíme ako zavádzajúci.

Európska lieková agentúra (EMA) sama nevykonáva klinické skúšania ani laboratórne testy vakcín. Tie sú povinnosťou výrobcov, ktorí musia predložiť kompletnú dokumentáciu k lieku predloženému k žiadosti o povolenie na uvedenie lieku na trh. Hodnotenie účinnosti a bezpečnosti spočíva v tom, že EMA nezávisle posudzuje a analyzuje všetky predložené údaje.

Tento proces prebieha v odborných výboroch agentúry, predovšetkým vo Výbore pre humánne lieky (CHMP) a vo Výbore pre hodnotenie rizík liekov (PRAC).

Regulačné orgány môžu schváliť očkovaciu látku len vtedy, ak z výsledkov vedeckého hodnotenia vyplynie, že jej prínosy prevyšujú riziká . EMA zaviedla procesy (. pdf ), ktoré umožnili regulačnému úradu posúdiť vakcíny a lieky proti covidu-19 rýchlejšie, napríklad takzvané rolling review, vďaka ktorému EMA spracovávala a vyhodnocovala čiastkové dáta výrobcov vakcín hneď, ako boli k dispozícii, nie až po úplnom skončení výskumu.

Ako pre Demagog.sk uviedla Európska lieková agentúra 25. apríla 2025, za kontrolu a testovanie kvality humánnych aj veterinárnych liekov pred ich uvedením do distribučného reťazca aj po ňom zodpovedajú okrem výrobcov aj národné laboratóriá známe ako Official Medicines Control Laboratories (OMCLs). Ich testovanie je nezávislé od výrobcov a poskytuje regulačným orgánom nevyhnutnú analytickú a technickú podporu pri kontrole kvality liekov. Laboratóriá OMCL sa zapájajú aj do spoločných programov dohľadu nad trhom a ďalších aktivít, ktoré sú koordinované Európskym riaditeľstvom pre kvalitu liekov a zdravotnej starostlivosti (EDQM).

EMA a členské štáty EÚ nepretržite monitorujú bezpečnosť dostupných vakcín, aby čo najskôr odhalili a eliminovali možné riziká. Tento proces zahŕňa analýzu údajov z viacerých zdrojov vrátane hlásení o podozrení na vedľajšie účinky, klinických štúdií, vedeckej literatúry a informácií od iných regulačných orgánov, pričom EMA posudzuje každé hlásenie s cieľom určiť, či vedľajší účinok mohla skutočne spôsobiť vakcína. Ak sa potvrdí, že vedľajší účinok spôsobila vakcína, je takáto informácia pridaná do jej informačného listu. Bezpečnosť vakcín je hodnotená ako veľmi priaznivá.

predložiť
prebieha
prínosy prevyšujú riziká
pdf
bezpečnosť


Spoločnosť Prešov Real, ktorá má na starosti napríklad parkovanie, je v strate 200-tisíc.

Údaje z webovej stránky FinStat-u ukazujú, že sa spoločnosť PREŠOV REAL, s.r.o. zo zisku v roku 2016 v celkovej sume 57 486 € dostala v roku 2017 do straty až -293 348 €. Pre veľkú odchýlku v tvrdení Hagyariho, hodnotíme výrok ako nepravdivý.

PREŠOV REAL, s.r.o.
Prešov REAL s.r.o.


... v stredu tento týždeň vláda Slovenskej republiky schválila zákon, návrh zákona o službách v zamestnanosti, ktorý urýchľuje možnosť príchodu zahraničnej pracovnej sily, na ktorú je dnes slovenská ekonomika odkázaná.

V utorok 20. novembra 2018 vláda SR schválila návrh zákona č. 5/2004 Z. z. o službách zamestnanosti a o zmene a doplnení niektorých zákonov. Návrh sa týka pracovnej mobility cudzincov, jeho hlavným cieľom je práve zefektívnenie a urýchlenie systému, ktorý upravuje vstup a pobyt štátnych príslušníkov tretích krajín na územie Slovenska za účelom zamestnania. V samotnom návrhu sa tiež uvádza, že ide o profesie, ktoré majú na Slovensku nedostatkovú pracovnú silu. Keďže nie je možné overiť, do akej miery tento krok súvisí s výkonom slovenskej ekonomiky a či je na to "odkázaná" , túto časť výroku nehodnotíme. Výrok ako celok hodnotíme ako pravdivý.

vláda návrh 5/2004 návrhu


Priaznivci sú na takom širšom orbite Siete a majú možnosť zúčastňovať sa na tvorbe programu cez členstvo v pracovných skupinách, byť pravidelne informovaný o aktivitách Siete a byť naozaj súčasťou takého širšieho spoločenstva.

Podľa článku 15. Stanov strany Sieť má priaznivec právo: "

Stanov


Na druhej strane nie je dobré, že ukrajinská vláda obmedzila jazykové práva ruskej menšiny.

Hoci je pravdou, že deň po odvolaní Viktora Janukovyča z funkcie prezidenta ukrajinský parlament zrušil jazykový zákon z roku 2012, nie je pravdou, že tak urobila vláda, a tiež nie je pravdou, že jazykové práva ruskej menšiny boli obmedzené: tento zákon nebol podpísaný prezidentom, a teda nevstúpil do platnosti. Výrok Milana Kňažka preto hodnotíme ako nepravdivý. Jazykový zákon z roku 2012 umožňoval používanie druhého jazyka ako úradného jazyka v prípade, že ním hovorilo aspoň 10 % obyvateľstva daného regiónu. O jeho zrušení ukrajinským parlamentom píše Russia Today : "The Ukrainian Parliament (Verkhovna Rada) abolished the 2012 law “On State Language Policy” the day after it voted to dismiss President Viktor Yanukovich. The law allowed the country’s regions to use more official languages in addition to Ukrainian if they were spoken by over 10 percent of the local population. Thirteen out of Ukraine’s 27 regions, primarily in Eastern Ukraine, then adopted Russian as a second official language. Two Western regions introduced Romanian and Hungarian as official languages." Tento zákon, resp. zrušenie jazykového zákona z roku 2012, však nevstúpil do platnosti, keďže ukrajinský prezident Turčynov ho nepodpísal s odôvodnením, že je potrebné schváliť "nový návrh zákona chrániaci všetky jazyky." Stanovisko ukrajinskej vlády k tejto téme sa v mediálnych správach nespomína, keďže to bol parlament, ktorý jazykový zákon zrušil, a prezident, ktorý ho odmietol podpísať. Dátum zverejnenia analýzy: 05.03.2014 Naspäť Nahlásiť chybu

Russia Today
nepodpísal


Asociácia zamestnávateľov, v tomto prípade zastúpená predstaviteľom Asociácie dodávateľov liekov, zásadne odmieta túto zmenu (v spôsobe referencovania liekov na priemer troch najnižších cien v EU, pozn.), pretože sama hovorí, že vyše 800 liekov znova zlacnie.

Asociácia dodávateľov liekov a zdravotníckych pomôcok (ADL) skutočne vyslovila informáciu, ktorú spomína ministerka Zvolenská.

zdravezdravotnictvo.sk


Ako je možné, že Výbor pre kultúru a médiá, posledný týždeň, čo bolo zasadnutie, koalícia urobila pokus na odobranie právomoci predsedovi opozičnému Jariabkovi a ani Slovenská televízia, ani Slovenský rozhlas o tom škandalóznom pokuse nedal ani slovo do svojho spravodajstva?

Slovenský rozhlas vo svojej správe o rokovaní mediálneho výboru z 19. januára 2011 o pokuse odobrať právomoci predsedovi výboru Jarjabkovi (SMER - SD) neinformuje. Či o tom informovala STV sa nám zistiť nepodarilo.

správe TASR


Táto vláda bezprecedentne investovala miliardy (na pomoc podnikateľom, pozn.), veď 2,4 miliardy išli len na udržanie zamestnanosti, tzn. že ľudia sa neocitli na úradoch práce, tzn. že však nám sa podarilo, že počas tejto vlny, počas tejto pandémie nezamestnanosť stúpla iba o 1,3 percentuálneho bodu. Keď bola iná kríza pred desiatimi rokmi 4,3 percentuálne body.

Od začiatku pandémie stúpla nezamestnanosť na Slovensku o 2,11 percenta - nie o 1,3 percenta. Tvrdenie Eduarda Hegera preto hodnotíme ako nepravdivé. Podľa posledných dostupných údajov bolo v tzv. balíku Prvej pomoci podnikateľom k 16. septembru 2021 vyplatených 2,072 miliardy eur. Ďalších 588 miliónov išlo na sociálnu pomoc, 95 miliónov na odpustenie daní a odvodov a 881 miliónov na zvýšené výdavky v zdravotníctve. Hospodárska a finančná kríza, ktoré začali roku 2008, sa prejavili aj na raste nezamestnanosti. V roku 2008 bola na Slovensku 8,39 %, v roku 2009 stúpla na 12,66 %, čo je o 4,27 percentuálneho bodu viac. V januári 2020, pred začiatkom pandémie, bola nezamestnanosť 4,98 %. Údaje za september 2021 hovoria, že teraz sa nezamestnanosť pohybuje na 7,09 % - čiže je o 2,11 percentuálneho bodu vyššia. Maximum od začiatku pandemickej krízy dosiahla nezamestnanosť v máji 2020, kedy vystúpila až na 7,2 %, odvtedy klesala.

údajov vyplatených išlo stúpla nezamestnanosť dosiahla


Ale druhá vec je, viete v tom období, keď som bol ministrom, je to vo vašej správe o stave školstva, ktorá bola vydaná v tomto volebnom období, tie platy učiteľov narástli na hodnotu priemerného platu v národnom hospodárstve v tom čase z 12 500 korún na 18 200.

Platy učiteľov v čase pôsobenia Martina Fronca približne zodpovedajú uvedeným hodnotám, aj keď posledná Správa o stave školstva údaje za tieto roky neobsahuje. Už pri nástupe Fronca sa priemerné mzdy učiteľov pohybovali vo výške priemernej mzdy, ku koncu jeho pôsobenia ju prevyšovali. Výrok hodnotíme ako pravdivý, napriek chybnému uvedeniu zdroja informácie, nakoľko za smerodajnú v tomto prípade považujeme presnosť údajov. Úrad vlády SR uvádza, že súčasný poslanec NR SR Martin Fronc (KDH) bol ministrom školstva SR v období od 16. októbra 2002 do 8.februára 2006. Podľa štatistík portálu uips.sk platy v období ministrovania Martina Fronca narástli z 12 961 SKK (= 430,23 EUR) za rok 2002, na 18 116 SKK (= 601,34 EUR) za rok 2006. Priemerná mzda v národnom hospodárstve dosahovala na začiatku funkčného obdobia ministra Fronca (v štvrtom kvartáli roku 2002) výšku 436,37 EUR. Keď minister rezort opúšťal (prvý kvartál roku 2006), bola už výška priemernej mzdy v národnom hospodárstve na úrovni 574,75 EUR. Dátum zverejnenia analýzy: 18.01.2016 Naspäť Nahlásiť chybu

Úrad vlády SR
štatistík
Priemerná mzda v národnom hospodárstve


Ja len hovorím o tom, že tých tri a pol milióna nevychádza, lebo v tej budove, ktorá je na periférii Košíc nie je započítaná energia a tak ďalej... čiže nebol rozdiel v cene, nebol rozdiel v cene.

V článku III, bode 5 zmluvy (.pdf) daňového riaditeľstva so spoločnosťou Nitra Invest sa uvádza, že "v dohodnutom nájomnom nie je zahrnutá cena za poskytovanie služieb" (vrátane energií). Tá podľa zmluvy činí momentálne činí cca 165 tisíc eur ročne. V priebehu 5 rokov je to suma 825 tisíc eur. Celkový nájom by teda bol približne 1,18 milióna eur ročne. Keďže zmluva s VSH Development nie je dostupná, môžme pracovať len sa informáciami, ktoré poskytli v priebehu posledných dní médiá. Portál eTrend.sk uviedol, že cena v tejto zmluve vrátane energií, mala byť 1,86 milióna eur ročne. Išlo by teda o ušetrenie približne 680 tisíc eur ročne, čo vychádza na cca 3,5 milióna eur ušetrených za obdobie 5 rokov.

zmluvy

eTrend.sk


...bol to náš návrh (o zastropovaní dôchodkov, pozn.), nie návrh ĽSNS a pokiaľ viem, kolegovia sa snažili preň získať podporu naprieč politickým spektrom. Až keď videli, že sa im ju získať nedarí, obrátili sa aj na stranu, ktorú ste menovali.

Návrh ústavného zákona o zastropovaní dôchodkového veku skutočne pochádza od poslancov Smer-SD . O tomto návrhu rokoval s predsedami strán Most-Híd, SNS aj Sme rodina. S ĽSNS na túto tému diskutoval poslanec zo strany Smer Ján Podmanický. Každý z nich však, mal k zákonu určité výhrady. SNS žiadala zníženie veku z 65 na 64 rokov, na čo Smer nakoniec pristúpil. Most-Híd následne vyhlásil , že tento zákon pri hlasovaní nepodporí. Ďalšiu výhradu malo aj OĽaNO , ktoré by vyjadrilo tomuto zákonu podporu, ak by sa ženám znižoval dôchodkový vek, za každé dieťa o rok. Pri prvom hlasovaní tom tomto návrhu ústavného zákona, Smeru stačilo získať jednoduchú väčšinu poslaneckých hlasov (50% zúčastnených poslancov). Za návrh hlasovali poslanci Smeru, SNS, Mostu-Híd, ĽSNS, Sme rodina aj niektorí nezaradení poslanci, čiže sa im aj podarilo dostať návrh do druhého čítania. Aj v tomto čítaní návrh prešiel , za podpory ĽSNS, SNS, a niektorých poslancov zo Sme rodina a Most-Híd a aj nezaradení poslanci. Tento výrok hodnotíme preto ako pravdivý.

Návrh
poslancov Smer-SD
rokoval
diskutoval
žiadala
vyhlásil
OĽaNO
hlasovali
prešiel


...tá metodika (rozpisovania prvých tried, pozn.)  nie je určená ani v zákone, ministerstvo školstva ju neurčuje, ministerstvo školstva nemá v tomto absolútne žiadnu kompetenciu, to, ako sa rozdelia tie prvé ročníky alebo teda tie triedy do prvých ročníkov, robia okresné úrady, okresné úrady sú v gescii a v kompetenciách ministerstva vnútra.

Ministerka Martina Lubyová v tomto výroku tvrdí, že kompetencie návrhu počtu tried a počtu žiakov prvého ročníka pre všetky gymnáziá s osemročným štúdiom spadajú pod rezort vnútra, konkrétne ide o jednu z náplní činnosti odboru školstva príslušného okresného úradu. Tento výrok hodnotíme ako pravdivý, pretože na základe smernice Ministerstva vnútra SR ( .pdf , s.30), ktorou sa upravujú podrobnosti o vnútornej organizácii okresného úradu je naozaj táto kompetencia pridelená práve okresnému úradu resp. odboru školstva.

.pdf
.pdf
TASR
zákon č. 245/2008


... ešte tak isto ste urobili ďalší dvojmiliónový kšeftíček, kde ste vlastne pri zosieťovaní protiodmíňovacích odborov, vlastne ste to strčili pod inú zmluvu, aby ste nemuseli robiť verejnú súťaž, však povedzte, prečo nerobíte verejné súťaže, keď tak obviňujete?

Nepodarilo sa nám nájsť žiadne informácie, ktoré by objasnili vyjadrenie poslanca Kaliňáka.


... 70 % tohto odpad (v spracovateľskom závode Hričov, pozn.)  sa ďalej zhodnotí..

Nepodarilo sa nám nájsť žiadne dostupné informácie o tom, aký podiel odpadu je spracovaný na skládke v Hričove, a to ani na webstránke mesta Žilina, ani na webe Zberné suroviny a.s., firmy, ktorá prevádzkuje tento spracovateľský závod. Výrok preto hodnotíme ako neoveriteľný.

webe


Tie projekty pre mladých ľudí, ktoré sme rozpracovali dnes už skoro 8 tisíc, mladých ľudí našlo cez ňu prácu.

Výrok J. Richtera hodnotíme ako nepravdivý, pretože na základe poslednej správy bolo pred dvoma týždňami vytvoreným len 5,9 tisíc pracovných miest pre mladých ľudí. Podľa správy TASR z 22.4.2013: "V dvoch projektoch na zamestnávanie mladých ľudí do 29 rokov má rezort práce k polovici apríla tohto roka na stole 6940 žiadostí. Z toho predstavuje počet uzatvorených pracovných zmlúv 4739." Podľa vyjadrenia Jána Richtera z 20.5.2013 už podnikatelia vytvorili 5,9 tisíc pracovných miest pre mladých ľudí. Dátum zverejnenia analýzy: 03.06.2013 Naspäť Nahlásiť chybu

TASR vyjadrenia


Angel Gurría (...) povedal napríklad aj to, že normatívne financovanie školstva je dobrý základ a my sme ho zavádzali za Martina Fronca ako ministra (...) došlo k rastu platov (učiteľov, pozn.) o 47%.

Generálny tajomník OECD Angel Gurría sa vyjadril, že normatívne financovanie je veľmi úspešným výdobytkom. Normatívne financovanie sa zaviedlo za pôsobenia Martina Fronca ako ministra školstva a počas jeho ministrovania došlo k rastu platu učiteľov o viac ako 47%. Výrok hodnotíme ako pravdivý. Počas návštevy konferencie o školstve 19. februára 2016 v Bratislave povedal komisár OECD José Ángel Gurría, že normatívne financovanie je veľmi úspešným výdobytkom. OECD hodnotí normatívne financovanie na počet žiakov ako dobrý model. Analytici ho dokonca označili za „prehľadný a flexibilný“. "Slovensko sa úspešne zameralo na kvalitu a rovnosť pri prístupe ku vzdelaniu, veľmi silný záujem o medzinárodné štandardy a osvedčené praxe vo vzdelávaní. Normatívne financovanie, zavedené na Slovensku, je veľmi úspešným výdobytkom," povedal generálny tajomník OECD Angel Gurría. Zavedenie normatívneho financovania za ministrovania Martina Fronca overoval Demagog.sk už 17. januára 2016 v relácii V politike . Za Froncovho pôsobenia ako ministra školstva sa zaviedlo tzv. normatívne financovanie , podľa ktorého sa školám prideľovali prostriedky aj podľa počtu žiakov a ktoré sa môže odrážať aj na plate učiteľov.

povedal
normatívne
povedal
V politike
normatívne financovanie
môže
Ministerstva školstva
Úrad vlády SR
vyplýva
navýšenie
V politike
uips.sk


Potravinová pomoc oficiálne a je to potvrdené aj Bruselom skončila 27.februára 2012.

Výrok hodnotíme ako nepravdivý, pretože Ľ. Jahnátek neuvádza správny dátum ukončenia potravinovej pomoci. Potravinová pomoc EÚ bola predĺžená do 29. februára 2012 a týmto dňom aj skončila, keďže Slovensko sa dobrovoľne nezúčastnilo potravinovej pomoci na rok 2012, a taktiež vzhľadom na nevhodné podmienky na implementáciu programu potravinovej pomoci sa nezúčastní ani v roku 2013. TASR (11. novembra 2011): "Úsilie, ktoré od augusta 2011 Slovenská republika vyvíjala na pôde EÚ, prinieslo ovocie. Lehoty, ktoré sú určené na implementáciu programu potravinovej pomoci najodkázanejším osobám, budú predĺžené až do 29. februára 2012 . Rozhodnutie Európska komisia prijala 10. novembra 2011," informoval tajomník odboru komunikácie s médiami Ministerstva pôdohospodárstva a rozvoja vidieka (MPRV) SR Juraj Kadáš. Ministerstvo pôdohospodárstva čelí kritike , že sa nezapojilo do programu potravinovej pomoci v roku 2012. Euractiv informuje, že potravinová pomoc EÚ bude v roku 2013 bez Slovenskej účasti. Dôvodom je, že Európska komisia vyhodnotila podmienky, ktoré vytvorilo Slovensko ako nedostatočné na implementáciu programu pre budúci rok. Slovensko malo problémy z distribúciou potravín už v roku 2011, čoho výsledkom bolo predĺženie implementácie programu potravinovej pomoci do konca februára 2012. Slovensko dobrovoľne vystúpilo z programu na rok 2012. Dátum zverejnenia analýzy: 29.10.2012 Naspäť Nahlásiť chybu

TASR kritike Euractiv


...na to, aby bolo legitímne toto referendum (V Škótsku pozn.), potrebuje získať súhlas britskej vlády. A toto je už samozrejme, odkázala premiérka Theresa Mayová, že nemá očakávať až dovtedy, kým nebudú ukončené rokovania, čo je zase na druhej strane legitímne,

Poslanec Martin Klus správne pomenoval proces vyhlásenia referenda v Škótsku o nezávislosti od Spojeného kráľovstva, kde je napriek existencii samostatného zákonodárneho orgánu Škótska potrebný súhlas vlády Spojeného Kráľovstva. Theresa May, súčasná premiérka, sa tiež vyjadrila , že nedovolí konanie referenda o vystúpení Škótska zo Spojeného kráľovstva, kým nebude proces Brexitu dokončený. Výrok preto hodnotíme ako pravdivý. Z hľadiska štátoprávneho usporiadania môžeme kráľovstvo Veľkej Británie a Severného Írska označiť za decentralizovaný unitárny štát. Z hľadiska ústavného práva porovnávacieho sa jedná o špecifický model daný históriou krajiny, kde všetky tri krajiny patriace do kráľovstva (Škótsko, Wales a Severné Írsko) majú vlastné parlamenty . Ako uvádza napríklad aj portál Businessinsider , Škótsko môže mať síce vlastný parlament, no na usporiadanie národného referenda potrebuje povolenie z "Westminstra" (sídli tu vláda a parlament Spojeného kráľovstva) v Londýne. Napríklad na stránke škótskeho vládneho portálu je možné si pozrieť dohodu medzi vládou Spojeného kráľovstva a vládou Škótska z roku 2012 odsúhlasená vtedajším britským premiérom Davidom Cameronom, o konaní referenda ohľadom vystúpenia Škótska z kráľovstva. Referendum sa následne konalo v roku 2014, s výsledkom, kedy bolo proti škótskej samostatnosti 55,3 percenta škótskych voličov a pre 44,7 percenta. Theresa May, premiérka Spojeného kráľovstva, naozaj odmietla požiadavku na čo najskoršie usporiadanie referenda v Škótsku o vystúpení z kráľovstva. Konkrétna požiadavka bola jeseň roku 2018, kedy však ešte proces Brexitu nebude dokončený (dokončenie sa predpokladá na rok 2019). Toto navrhla škótska premiérka Nicola Sturgeon, niekdajšia líderka kampane za vystúpenie Škótska z kráľovstva. Reakcia Theresy May bola taká, že nedovolí konanie referenda o vystúpení Škótska zo Spojeného kráľovstva, kým nebude proces Brexitu dokončený. Pohľad Nicoly Sturgeo na vec je zase taký, že "bez referenda Škóti budú nútení prijať tvrdý Brexit, potom, čo strávia ďalšie dva roky s prekríženými prstami dúfaním v najlepšie. "Dôležitým faktom pre pochopenie kontextu je, že v júnovom referende z minulého roku 2016 hlasovalo 62,0% obyvateľov Škótska proti odchodu z Európskej Únie. Vôľu Škótska zostať členom EÚ potvrdil aj parlament, v hlasovaní z februára 2017, kedy veľkou väčšinou poslancov odmietol Brexit.

súhlas
vyjadrila
unitárny
parlamenty
Businessinsider
vládneho portálu
konalo
odmietla
dokončený
Pohľad
hlasovalo
hlasovaní


Spontánne ma podporujú ako nezávislého kandidáta, dnes sa pridala Strana zelených, to už je asi deviata strana.

Kňažko neudáva presný počet svojich podporovateľov spomedzi politickými stranami. Celkovo ho podporuje sedem strán. Výrok hodnotíme ako nepravdivý. 11. novembra vyjadrila Kňažkovi svoju podporu vo voľbách Strana zelených ako siedma strana. Pred ňou vyjadrili Kňažkovi podporu aj KDH, SDKÚ, Most-Híd, Sieť, NOVA a aj strana DS . V auguste 2014, vyjadril podporu Kňažkovi aj Matovič, čo však nemožno považovať za podporu strany OĽaNO, ale skôr išlo o osobnú podporu Matoviča . V Kňažkov prospech odstúpil kandidát Miroslav Dragun a Sieť odvolala svoju kandidátku Tatianu Kratochvílovú. Kratochvílová Kňažka nepodporila. Dátum zverejnenia analýzy: 12.11.2014 Naspäť Nahlásiť chybu

podporu DS Matoviča odstúpil


Celé týždne dávame dôkazy na stôl, že pán Trnka nemá na náš príbeh žiaden, ale žiaden dopad. … Trnka nemá žiaden dosah dnes alebo celé mesiace, odkedy to odovzdal špeciálnej prokuratúre.

Dôkazom má byť, že prípad financovanie SDKÚ-DS posunul D. Trnka na Špeciálnu prokuratúru, kde podľa § 55d ods. 2 zákona o prokuratúre platí nasledovné: "(2) Špeciálny prokurátor zodpovedá za výkon svojej funkcie generálnemu prokurátorovi. Vo veciach patriacich do právomoci Úradu špeciálnej prokuratúry (§ 55b) generálny prokurátor nie je oprávnený a) uložiť špeciálnemu prokurátorovi ani prokurátorovi Úradu špeciálnej prokuratúry pokyn, aby sa nezačalo trestné stíhanie, nevznieslo obvinenie, nepodal návrh na vzatie obvineného do väzby, vec postúpila na prejednanie inému orgánu, zastavilo trestné stíhanie, nepodala obžaloba alebo riadny alebo mimoriadny opravný prostriedok v neprospech obvineného, b) vykonať úkony za špeciálneho prokurátora alebo prokurátora Úradu špeciálnej prokuratúry alebo rozhodnúť, že ich vykoná iný podriadený prokurátor."

posunul D. Trnka
§ 55d ods. 2


Najprv ma odvolali kvôli tomu, že tam bol nejaký konflikt záujmov pri nejakých dotáciách. To sa nepotvrdilo. Ešte ich vlastný audit Ministerstva spravodlivosti nepotvrdil, že išlo o akýkoľvek konflikt záujmov, lebo som nebol pri moci.

Predsedu Progresívneho Slovenska Michala Šimečku v septembri 2024 koaliční poslanci odvolali z funkcie podpredsedu Národnej rady. Ako hlavný dôvod pre jeho odvolanie poslanci vládnej koalície uviedli dotácie od štátu, ktoré dostali Šimečkovi rodinní príslušníci. Šimečka mal mať podľa nich priamy vplyv na prideľovanie týchto dotácií, čo údajne dokazoval audit ministerstva spravodlivosti (. doc , s. 1). Interný audit ministerstva, ktorého návrh správy v septembri 2024 publikoval denník SME, však nekonštatoval konflikt záujmov členov komisie v prospech Šimečku či jeho rodiny. Výrok preto hodnotíme ako pravdivý.

Návrh na odvolanie

Návrh na odvolanie Michala Šimečku z postu podpredsedu Národnej rady Slovenskej republiky podali v septembri 2024 poslanci strán Smer-SD a SNS. Za Šimečkovo odvolanie hlasovalo v tajnej voľbe 76 zo 77 poslancov, ktorí si prevzali hlasovacie lístky. Z koaličných poslancov za Šimečkovo odvolanie nehlasovali vtedajší poslanci strany Hlas Radovan Šalitroš, Samuel Migaľ a Roman Malatinec, ktorí si hlasovacie lístky neprevzali . Opozičné strany PS, SaS, KDH a Slovensko vopred oznámili , že sa hlasovania o odvolávaní nezúčastnia.

V návrhu na odvolania koaliční poslanci ako hlavný dôvod pre odvolanie Šimečku uviedli skutočnosť, že jeho príbuzní dostávali dotácie od štátu v čase, kedy on vykonával politickú funkciu a podľa navrhovateľov mal priamy vplyv na rozhodovacie procesy pri prideľovaní štátnych dotácií. Šimečka teda podľa navrhovateľov mal byť počas výkonu funkciu v konflikte záujmov. Konkrétne išlo o dotácie pre Nadáciu Milana Šimečku, v ktorej správnej rade pôsobí na neplatenej pozícii Šimečkov strýko, ďalej pre Občianske združenie Projekt Fórum, ktoré vedie jeho mama, a pre Občianske združenie BOD.Y, ktoré patrí jeho partnerke Soni Ferienčíkovej (. doc , s. 1).

Vládni poslanci tvrdili, že Šimečka má prostredníctvom svojho otca, ktorý je spolu-akcionárom Denníka N, vplyv na verejnú mienku. Podľa poslancov Šimečka využíva svoj vplyv na Denník N na presadzovanie svojej politickej agendy. Poslanci tiež kritizovali, že Šimečka organizoval protesty za odvolanie ministerky kultúry a ministra spravodlivosti, ktoré mali údajne slúžiť na ochranu finančných záujmov jeho rodiny (. doc , s. 1-2).

Michal Šimečka návrh na svoje odvolanie označil za „pomstu za dobrú opozičnú prácu”. Vo svojom prejave v parlamente poukázal na to, že spomenuté organizácie dostávali peniaze od štátu aj za vlád Smeru-SD a on sám ako predseda mimoparlamentnej a neskôr opozičnej strany nemohol mať vplyv na prideľovanie dotácií.

Zistenia auditu

Poslanci v dôvodovej správe k návrhu na Šimečkovo odvolanie citovali audit ministerstva spravodlivosti, ktorý mal podľa koalície odhaliť konflikt záujmov na ministerstve spravodlivosti pri prideľovaní dotácií v oblasti ľudských práv (. doc , s. 1-2). Podľa premiéra Fica tento audit jasne preukazoval „machinácie” pri prideľovaní dotácií „v prospech rodiny Šimečkovcov”.

O audite informovalo ministerstva spravodlivosti v tlačovej správe 2. septembra 2024, no samotný audit ani jeho závery neboli v čase Šimečkovho odvolávania verejné, keďže proces auditu nebol ukončený. Hoci minister spravodlivosti Boris Susko začiatkom septembra 2024 sľuboval , že jeho rezort správu z auditu zverejní v priebehu jedného alebo dvoch týždňov, dodnes nie sú výsledky auditu verejne dostupné.

19. septembra 2024 o téme auditu mimoriadne diskutovala aj Rada vlády Slovenskej republiky pre ľudské práva a rodovú rovnosť. V informácii zo zasadnutia rady sa uvádza: „Zástupcovia mimovládnych organizácií vyjadrili nesúhlas so spôsobom zverejňovania záverov auditu ešte pred jeho ukončením v tlačovej správe ministerstva spravodlivosti z 2. septembra 2020. Správa z vnútorného auditu, ktorá bola členom zaslaná pred zasadnutím, totižto podľa ich slov nereflektuje tak závažné pochybenia a manipulácie, ako uvádza tlačová správa a mediálne vyjadrenia zástupcov ministerstva spravodlivosti a predsedu vlády.” Vo svojom uznesení rada požiadala ministerstvo spravodlivosti o verejné priznanie pochybenia pri zverejnení tlačovej správy, o zverejnenie ukončeného auditu a o naplnenie odporúčaní vyplývajúcich z auditu (. pdf , s. 1).

Uverejnenie finálnej správy auditu v denníku Sme

K finálnej verzii správy auditu sa však dostal denník Sme. Podľa denníka Sme audit nezistil žiaden konflikt záujmov členov komisie v prospech Šimečku či jeho rodiny. Správa tiež konštatuje , že sa nepreukázalo účelové ovplyvňovanie bodových hodnotení jednotlivých projektov. Celkovo audit zistil dve pochybenia s nízkym a dve pochybenia so stredným stupňom závažnosti. Žiadne pochybenie s vysokým stupňom závažnosti audit neidentifikoval .

Audit taktiež nepotvrdzuje tvrdenia premiéra Fica, že dôkazom o machináciách je aj fakt, že 37 žiadostí prešlo do druhého kola hodnotiaceho procesu aj keď podľa jeho slov „nespĺňali základné zákonné kritériá“. V skutočnosti mali tieto žiadosti formálne nedostatky, ako napríklad, že im chýbali potrebné údaje alebo prílohy. Tieto nedostatky boli vyhodnotené ako „stredne závažné”.

odvolali uviedli doc publikoval nekonštatoval podali nehlasovali neprevzali oznámili dostávali doc doc označil poukázal nemohol odhaliť doc preukazoval informovalo nebol sľuboval pdf dostal nezistil konštatuje zistil neidentifikoval nepotvrdzuje mali vyhodnotené


V roku 2011 sľúbil vtedajší prezident Nicolas Sarkozy trojpercentný deficit pre rok 2013. Dva roky nato bol trojpercentný deficit sľúbený pre rok 2015 a čerstvo „posunutý“ sľub je pre rok 2017.

Výrok Richarda Sulíka hodnotíme ako pravdivý, keďže takýto proces sľubovania vo Francúzsku v posledných rokoch skutočne prebiehal. Najprv v roku 2011 Nicolas Sarkozy sľuboval trojpercentný deficit pre rok 2013 . Potom bol trojpercentný deficit presunutý na rok 2015 a znovu bude nesplnený keďže najnovší sľub francúzskeho ministra financií presúva splnenie hospodárenie s trojpercentným deficitom na rok 2017 .

deficit

sľub

trojpercentným


Národná diaľničná spoločnosť a Slovenská správa ciest by sa mali zlúčiť.

Minister dopravy Árpád Érsek (Most-Híd) avizoval spájanie dvoch firiem spadajúcich pod Ministerstvo dopravy ešte minulý rok v novembri. Výsledkom by mala byť jedna spoločnosť, ktorá bude mať na starosti cesty I. triedy, rýchlostné cesty a diaľnice. Hlavným cieľom je úspora financií a tiež aby po novom smerovalo viac peňazí do ciest. Proces by sa mohol sfinalizovať ešte tento rok.

Národná diaľničná spoločnosť ( NDS ) vznikla 1. februára 2005. Založil ju zákonom štát a v mene štátu koná Ministerstvo dopravy a výstavby SR. Na starosti ma diaľnice a rýchlostné cesty.

Slovenská správa ciest ( SSC ) je samostatná rozpočtová organizácia zriadená 1.1.1996 Ministerstvom dopravy, pôšt a telekomunikácií Slovenskej republiky. Na starosti má cesty I. triedy.

avizoval úspora NDS SSC


v roku 2013 bolo podpísané memorandum, na základe ktorého vláda poskytla niektoré výhody U.S. Steel za podmienky, že nebude hromadne prepúšťať a teda že ostane na trhu.

Memorandum o porozumení ( .pdf ) bolo uzavreté medzi Slovenskou republikou a United States Steel Corporation a do platnosti vstúpilo 26. marca 2013. Obe strany sa týmto memorandom zaviazali navzájom si poskytovať určité výhody, respektíve dodržiavať podmienky zmluvy, medzi ktorými boli zahrnuté aj výhody pre oceliarsku spoločnosť od vlády SR a podmienky, za ktorých by spoločnosť nemala hromadne prepúšťať zamestnancov ( .pdf ,s.6). Výrok hodnotíme ako pravdivý.

.pdf .pdf .pdf .pdf zrušeniu informácií správy


...to konštatoval Najvyšší kontrolný úrad, (...) že rozpočty sú formálne, nedodržujú sa, konštatoval, že mnohé tendre už boli netransparentné na prístrojovú techniku, predražené (...).

Informácie o tom, že nastavenie rozpočtov nemocníc je formálne a bez reálnej možnosti dodržania a že proces obstarávania vykazuje veľkú mieru netransparentnosti s veľkým rizikom predraženia nakupovanej techniky, je možné nájsť v Čiastkovej správe o výsledku kontroly "Verejné financie a majetok zdravotníckych zariadení" za rok 2016 ( .pdf , s. 6) a 2017 ( .pdf , s. 6), ktorú vyhotovil Národný kontrolný úrad (NKÚ) SR. Výrok preto hodnotíme ako pravdivý. Správy z prvej a druhej etapy prierezovej kontroly zdravotníctva boli publikované NKÚ v septembri 2016, respektíve júni 2017. Oba dokumenty sa snažili zamerať na dodržiavanie všeobecne záväzných právnych predpisov, na hospodárnosť, efektívnosť a účinnosť pri nakladaní s verejnými financiami a majetkom vybraných zdravotníckych zariadení, a to medzi rokmi 2011 až 2015. Prvá čiastková správa sa zaoberala deviatimi koncovými zariadeniami, ktoré sú príspevkovými organizáciami v zriaďovateľskej pôsobnosti Ministerstva zdravotníctva (MZ) SR. Konkrétne šlo o fakultné nemocnice v Banskej Bystrici, Nitre, Nových Zámkoch, Žiline, Trnave, Trenčíne a univerzitné nemocnice v Bratislave a Košiciach. V zhrnutí správy ( .pdf , s. 6) sa, okrem iného, píše: "(...) celý rozpočtový proces sa javí ako nereálny a značne formálny. MZ SR pri schvaľovaní rozpočtu stanovuje plánovanú výšku hospodárskeho výsledku, ktorá nezodpovedá trendu hospodárenia a už pri schvaľovaní je zrejmé, že rozhodujúca väčšina nemocníc takýto výsledok nie je schopná dosiahnuť. Kontrolou bolo zistené, že neexistuje jednotný systém riadenia rozpočtov, sledovania nákladov a výnosov. Takýto stav neumožňuje získať z tohto typu nemocníc porovnateľné informácie, ktoré by umožnili detailnejšiu analýzu jednotlivých problémov či uvedenie príkladov dobrej praxe. Z neplnenia rozpočtu doteraz neboli vyvodené také systémové opatrenia, ktoré by tento stav zvrátili". V druhej čiastkovej správe doplnil NKÚ k výsledkom spomínaných deviatich koncových zariadení analýzu troch detských fakultných nemocníc v Bratislave, Banskej Bystrici a Košiciach. Okrem toho sa NKÚ zaoberalo piatimi samosprávnymi nemocnicami v Dolnom Kubíne, Považskej Bystrici, Prievidzi, Zlatých Moravciach a Nitre (tú tvoria dve prevádzky – Topoľčany a Levice) a piatimi transformovanými zdravotníckymi zariadeniami (troma srdcovocievnymi ústavmi v Bratislave, Banskej Bystrici a Košiciach a dvoma zariadeniami v Poprade a Piešťanoch) ( .pdf , s. 6). Závery druhej čiastkovej správy len potvrdili a zároveň doplnili výsledky prvej časti, a to najmä v súvislosti s vyvodzovaním zodpovednosti z neplnenia a nedodržiavania nastaveného rozpočtu: "Vyvodzovanie zodpovednosti za neplnenie rozpočtu, za rastúcu zadlženosť či za neodvádzanie sociálnych odvodov, je minimálne alebo takmer žiadne. NKÚ SR to považuje za jeden z vážnych trvalých problémov týchto organizácií, ktorý sa prenáša do celého systému zdravotníctva. Úrad preto MZ SR, ale aj jednotlivým samosprávam, ktoré sú zriaďovateľmi zdravotníckych zariadení, odporúča, aby hľadali všetky zákonné možnosti, ktoré posilnia zodpovednosť manažmentu za dosahované výsledky". Aj problematikou (ne)transparentnosti procesu verejného obstarávania a tendrov sa zaoberali obe čiastkové správy. S prihliadnutím na jej prvú časť konštatovala hovorkyňa NKÚ Daniela Bolech Dobáková, že "(...) proces obstarávania vo všeobecnosti vykazuje veľkú mieru netransparentnosti. Vo viacerých prípadoch sa víťazmi stali spoločnosti, ktoré predtým nemocnica oslovila kvôli stanoveniu predpokladanej hodnoty zákazky, v predstihu tak boli informované o cenovej úrovni, ako aj o zámere uskutočniť obstarávanie, čím oproti ostatným uchádzačom získali konkurenčnú výhodu. V iných prípadoch zase kontrolóri poukázali na neštandardné konanie potenciálnych záujemcov o verejnú súťaž". Toto neštandardné konanie identifikuje NKÚ v časti Verejné obstarávanie zdravotníckej techniky nad 200 tis. eur ( .pdf , s. 22). Z celkových 45 uskutočnených verejných obstarávaní si až v 20 prípadoch vyžiadali súťažné podklady viacerí záujemcovia (v jednom prípade dokonca až 30 záujemcov), avšak ponuku predložil len jeden uchádzač. V 11 verejných súťažiach si zasa súťažné podklady vyžiadali viacerí záujemcovia, avšak ponuku predložili dvaja uchádzači. Takéto obstarávania podľa NKÚ vykazovali " znaky účastníkov v zhode, resp. v dohode". Zároveň, keďže podľa NKÚ medzi nemocnicu a výhradného dodávateľa vstupoval medzičlánok, vznikalo riziko predraženia nakupovanej techniky. V nadväznosti na tieto skutočnosti bolo zistené možné navýšenie ceny obstaranej ZT v rozmedzí od 32 % pri multidetektorovom počítačovom tomografe (UN Bratislava) až po 167 % pri angiografickom prístroji (FNsP Prešov) ( .pdf , s. 22). V rámci výsledkov druhej etapy čiastkovej správy identifikovali kontrolóri z NKÚ vo viacerých prípadoch podozrenie z predraženia zdravotnej techniky. Ako uviedla Daniela Bolech Dobáková "(...) k podozreniu došlo napríklad pri nákupe operačných stolov v DFN Košice (o 124,33 %); pri mobilnom RTG prístroji v NsP Považská Bystrica (o 80,56 %); pri parnom sterilizátore v NsP Nitra (o 71 % viac, ako za podobný prístroj zaplatila Kysucká NsP Čadca); pri uroskope Omnia v N Poprad (o 40,90 %); pri mapovacom systéme elektro-anatomického CARTO v SÚSCH Banská Bystrica (o takmer 83 %) a pri mimotelovom obehu PERFORMER (o viac ako 77 %)". V súčasnosti už rieši spomínané problémy minister zdravotníctva Tomáš Drucker (nominant Smeru-SD). Medzi opatrenia , ktoré postupne uskutočňuje môžeme napríklad zaradiť novovytvorený Úrad pre riadenie podriadených informácií. Ten porovnáva aktivity nemocníc v prevádzkovej a medicínskej činnosti, obstarávania, takisto má eliminovať neefektívne nákupy a nevýhodné zmluvy. Dátum zverejnenia analýzy: 18.09.2017 Naspäť Nahlásiť chybu

.pdf
.pdf
medzi rokmi
.pdf
.pdf
hovorkyňa NKÚ
.pdf
.pdf
podozrenie z predraženia
opatrenia


Tam (na Cypre, pozn.) došlo takisto k invázii Turecka na severnú časť Cypru a žiaľ, 60 rokov je tam už misia OSN, ktorá v nárazníkovej zóne zabraňuje tomu, aby došlo k stretu jednotlivých dvoch táborov. A Slovenská republika dodnes razí líniu, že nikdy nepripustí riešenie, aby sa Cyprus rozdelil na dva samostatné štáty.

Turecko v roku 1974 podniklo vojenskú inváziu na územie Cyperskej republiky, ktorú v rezolúcii odsúdila Rada bezpečnosti OSN. Po ukončení bojov ostal Cyprus rozdelený na dve časti, medzi ktorými je nárazníková zóna strážená mierovými silami OSN. Predstavitelia Slovenskej republiky opakovane vyjadrili odmietavý postoj voči rozdeleniu Cypru na dva samostatné štáty.

Cyprus bol formálne pod britskou správou už od roku 1878 a po prvej svetovej vojne sa v roku 1923 podpisom mierovej zmluvy s Tureckom v Lausanne stal oficiálnou britskou kolóniou. Po druhej svetovej došlo ku vlne dekolonizácie a britská koloniálna ríša sa začala postupne zmenšovať. Počas dekolonizačnej vlny grécky cyperčan a veliaci dôstojník Georgios Grivas založil takzvanú Národnú organizáciu cyperských bojovníkov (EOKA), ktorá volala po dekolonizácii Cypru a zjednotení s Gréckom. Zjednotenie Cypru s Gréckom si však neželali tureckí cyperčania ani grécki cyperčania, ktorí nepodporovali EOKA. Bezpečnostná situácia na ostrove sa zhoršovala a EOKA útočila na svojich odporcov bez ohľadu na ich etnickú príslušnosť. Riešením sa stala zmluva o nezávislosti Cypru z roku 1959, v ktorej sa Grécko s Tureckom dohodli , že Cyprus bude samostatná republika. Garantom tejto zmluvy sa stala Veľká Británia, Turecko aj Grécko.

V novovzniknutej republike boli usporadúvané voľby, v ktorých opakovane zvíťazil grécky cyperčan arcibiskup Makarios. Ten bol pre mnohých cyperčanov symbolom boja za nezávislosť od britskej koloniálnej správy. Na začiatku sedemdesiatych rokov sa členovia EOKA na čele s Grivasom vrátili z exilu na Cyprus a pokúsili sa na Makariosa spáchať atentát a obnoviť tak myšlienku spojenia Cypru s Gréckom. Od tohto bodu sa organizácia historikmi zvykne označovať ako EOKA B, aby sa odlíšila od pôvodného hnutia EOKA. EOKA B v roku 1974 zvrhla vládu prezidenta Makariosa a dosadila nového prezidenta.

V reakcii na tieto udalosti Turecko odštartovalo vojenskú inváziu na sever ostrova, ktorú obhajovalo nutnosťou dodržiavať dohodu o nezávislosti Cypru z roku 1959. Rada bezpečnosti Organizácie spojených národov (OSN) schválila v auguste 1974 rezolúciu, v ktorej odsúdila túto unilaterálnu vojenskú operáciu voči republike Cyprus a vyzvala zapojené strany, aby stiahli svojich vojakov z jej územia. Po oficiálnom ukončení bojov Turecko kontrolovalo viac ako tretinu ostrova. Turecká invázia mala za následok rozdelenie Cypru na dve časti. Na severe vznikla Severocyperská turecká republika, ktorej nezávislosť s výnimkou samotného Turecka medzinárodné spoločenstvo neuznalo, a na juhu zostala medzinárodne uznaná Republika Cyprus, ktorá sa v roku 2004 stala členom Európskej únie. Medzi oboma entitami sa nachádza nárazníková zóna OSN, ktorú strážia mierové sily OSN na Cypre (UNFICYP). Súčasťou mierových síl OSN sú aj príslušníci ozbrojených zložiek Slovenskej republiky.

volala útočila dohodli symbolom zvrhla odštartovalo schválila kontrolovalo nárazníková strážia


Je to celoeurópsky trend (pokles nezamestnanosti pozn.). Je to dá sa povedať celosvetový trend, pretože sme vyviazli z krízy.

Pokles nezamestnanosti je v posledných rokoch, hlavne od roku 2012, keď sa ekonomike podarilo prekonať finančnú krízu z roku 2008. Nezamestnanosť klesala na slovenskej, európskej aj celosvetovej úrovni. Výrok hodnotíme ako pravdivý.

Nezamestnanosť na Slovensku klesá rýchlejšie, ako je celoeurópsky priemer. Je to však podmienené aj tým, že pri prvých poklesoch nezamestnanosti v roku 2012 dosahovala nezamestnanosť na Slovensku 14,4 % zatiaľ čo v len Európe 10,8 %. V súčasnosti (December 2016) nezamestnanosť klesla na 8,8 % a je len o 0,6 % vyššia ako európsky priemer.


Spojené štáty americké kedysi podpisovali klimatickú dohodu. Už ten podpis stiahli. Podpisovali dohodu s Iránom, už ten podpis stiahli.

V roku 2016 počas prezidentovania Baracka Obamu, USA ratifikovali a podpísali klimatickú dohodu. Po nástupe Donalda Trumpa do prezidentského kresla v roku 2017 od tejto dohody odstúpili. V júli 2015 USA spolu s ďalšími piatimi veľmocami podpísali s Iránom dohodu o jadrovom programe. O tri roky neskôr, t.j. v máji 2018, Spojené štáty od tejto zmluvy odstúpili. Výrok hodnotíme ako pravdivý.

Parížska "hoax". odstúpil zrušené odstúpil


Na našom území sa bude konať cvičenie Saber Strike 2022.

Na území SR má skutočne prebiehať plánované cvičenie Saber Strike 2022, výrok hodnotíme ako pravdivý.

Cvičenie sa na území Slovenska uskutoční od 1. marca 2022 do 14. marca 2022 . Ide o dlhodobo plánovanú výcvikovú aktivitu. Vláda odsúhlasila prítomnosť zahrančných vojsk na našom území za účelom tohto cvičenia na rokovaní 14. decembra 2021. O cvičení informovali aj médiá.

Saber Strike sa nebude konať len na území SR - ide totiž to o sériu cvičení v medzinárodnom zoskupení, do ktorých sú zapojené aj iné krajiny ako napr. štáty Pobaltia, Poľsko, Česká republika, Nemecko, Francúzsko a Rumunsko.

Ministerstvo obrany uvádza, že ide o štandardné, ohlásené a plánované cvičenie, ktoré nemá súvis s Dohodou o obrannej spolupráci s USA.

1. marca 2022 do 14. marca 2022
dlhodobo plánovanú
odsúhlasila
informovali
len na území
zapojené aj iné krajiny
nemá


Ohlasovacia povinnosť, viete čoho sa týka tá ohlasovacia povinnosť? Že na trestné činy pod 3 roky nemá americká strana povinnosť, ohlasovaciu povinnosť, no ale ohlasovaciu povinnosť na to, keď dôjde k trestným činom, ktoré budú spáchané medzi americkými vojakmi … ak bude spáchaný trestný čin, ktorého súčasťou je slovenský občan, slovenský majetok bude poškodený, tak čo nám majú Američania oznamovať, keď to budú riešiť slovenskí policajti?

Americká strana si v obrannej zmluve uplatňuje výnimku z povinnosti nahlasovať tie trestné činy svojich príslušníkov, za ktoré sa ukladá len pokuta alebo trest odňatia slobody do troch rokov ( .docx , s. 17). Korčok správne uvádza, že táto výnimka sa týka trestných činov amerických vojakov, nie slovenských občanov. Ak by bol spáchaný trestný čin, ktorý by mal pre Slovensko “„osobitý význam”, mohla by ho na požiadanie vyšetrovať slovenská strana ( .docx , s. 17). Za osobitý význam považujeme práve prípady, pri ktorých by bol poškodený slovenský občan, či majetok, alebo by boli vo veci tohto trestného činu inak prítomní. Zmluva tiež v odseku tri toho istého článku určuje, že ak príslušníka ozbrojených síl USA stíhajú slovenské orgány, prípad patrí pod jurisdikciu slovenských súdov. Výrok hodnotíme ako pravdivý.

.docx .docx


Treba povedať, treba povedať len takú vec, že to ďalšie škrty a ďalšie znižovanie deficitu nestroskotalo na SAS a ani na SDKÚ, ale práve na zvyšných dvoch kolegoch, ktorí, veď sme mali minulý, minulý týždeň to bolo, mali sme u premiérky stretnutie práve k tejto téme a pán Figeľ za KDH a pán Zsimon za Most, zablokovali akúkoľvek diskusiu o čomkoľvek neboli sa baviť.

Nepodarilo sa nám overiť či zástupcovia KDH a Most-Híd zablokovali diskusiu o znižovaní výdavkov v rozpočte 2012.


Predtým tu bolo toľko vulgárnosti, toľko netransparentnosti. 12 ministrov odišlo z vlády,  z toho len jeden v podstate pre zdravotné dôvody.

Podľa vtedajšieho podpredsedu NRSR Miroslava Číža (ako píše TASR ) odstúpil Ivan Valentovič zo zdravotných (a osobných) dôvodov.

TASR


V Poltári tí zamestnanci, tí evidovaní nezamestnaní pardon, nemajú ponuku práce.

Podľa údajov UPSVaR bolo ku koncu marca v Poltári 10 voľných pracovných miest. Podobné čísla ponúka aj ISTP internetový sprievodca trhom práce, ktorý funguje pod ÚPSVaR v čase overovania výroku eviduje 11 inzerátov pracovných ponúk v meste Poltár. Na jedno voľné miesto teda pripadá 213 uchádzačov o prácu. Ponuka pracovných miest v meste Poltár je teda skutočne veľmi slabá. Výrok Jozefa Mihála hodnotíme ako pravdivý. Nezamestnanosť v Potári sa dlhodobo udržiava na úrovni okolo 18 %, ku koncu marca to bolo 17,02 %. Vysokú úroveň nezamestnanosti mali znížiť pripravované investície podnikateľa Vladimíra Poóra rozbehnutím sklárskeho podniku Slovglass Poltár. Spoločnosť požiadala vládu o finančnú pomoc vo výške 11,8 milióna eur. K realizácii investície však nedošlo z toho dôvodu, že spoločnosť nezačala obstarávať dlhodobý hmotný majetok, čím vydané rozhodnutie o investičnej pomoci stratilo platnosť. V júni 2015 podnikateľ prípravy sklárskej výroby v Poltári zastavil. Situácia pracovných miest v Poltári je vážna aj v porovnaní s ostatnými, podobne zaostalými regiónmi ako napr. susedná Rimavská Sobota. Nezamestnanosť podľa UPSVaR sa tu dlhodobo pohybuje okolo 25 %, v marci 2017 to bolo 24,65 %, avšak napriek tomu tu úrad práce ponúka 138 voľných pracovných miest. Podobnú nezamestnanosť ako okres Poltár má napr. Vranov nad Topľou (17,19 %), kde úrad práce ponúka 315 pracovných ponúk. Celkovo je v Poltári evidovaných 2 130 uchádzačov o zamestnanie, voľných pracovných miest je evidovaných len 10. Ako už je zmienené vyššie, na jednu pracovnú ponuku vychádza 213 uchádzačov. Vo Vranove nad Topľou je to pre porovnanie 25,5 uchádzačov na jedno pracovné miesto, v Rimavskej Sobote je to 80 uchádzačov. V decembri 2015 vstúpil do platnosti zákon č. 336/2015 o podpore najmenej rozvinutých okresov, na základe ktorého v roku 2016 vláda SR na výjazdových rokovaniach schválila akčné plány pre 12 okresov, medzi nimi aj Akčný plán pre okres Poltár (. pdf ). Akčný plán uvádza, že nezamestnanosť v okrese sa počas rokov 2013 – 2015 pohybovala v rozmedzí 25,6 – 20,9 % (. pdf , s.3) Hoci nezamestnanosť klesla z 26,3 % v roku 2003 na 20,9 % v roku 2015, je to stále viac než dvojnásobok celoslovenského priemeru. (. pdf , s.5) Podľa Akčného plánu v okrese Poltár budú prijaté opatrenia smerujúce k zlepšeniu nepriaznivej situácie prostredníctvom: prijatia systémových opatrení podpory podnikania, vzniku pracovných miest a inovácií zlepšenia dostupnosti vzdelávacích služieb zabezpečenia moderných a dostupných verejných služieb zabezpečenia udržateľnej mobilita pracovnej sily a nákladnej dopravy prijatia systémových opatrení na úrovni BBSK prijatia systémových opatrení na úrovni SK Celková odhadovaná finančná investícia do regiónu predstavuje 98 584 tis. eur. V rokoch 2016 – 2020 sa predpokladá krytie z EŠIF a ostatných verejných zdrojov vo výške 75 122 tisíc eur a z ostatných zdrojov vo výške 23 462 tisíc eur. Regionálny príspevok pre okres Poltár bude predstavovať sumu 2 625 tisíc eur.(. pdf ,s.30) Dátum zverejnenia analýzy: 24.04.2017 Naspäť Nahlásiť chybu

UPSVaR ISTP Nezamestnanosť Slovglass UPSVaR 336/2015 pdf pdf pdf pdf


Koniec koncov povieme chronológiu pri Generálnej prokuratúre. Keď sa objavilo na internete spis pred Vianocami, prvá reakcia námestníka Trnku bola, to je všetko hlúposť, parafrázujem. Už sme to preverovali, nie je to autenticky jasné. Vybavená vec. Potom sme my avizovali, že ideme do vyšetrovania, zriaďujeme vyšetrovací tím a zrazu na Generálnej prokuratúre vzniká vyšetrovací tím.

Lipšicova chronológia udalostí je až na jednu udalosť, ktorú nevieme overiť, pravdivá. Pred Vianocami sa na internete objavili dokumenty, ktoré majú údajne pochádzať z akcie SIS s názvom Gorila. K pravdivosti týchto dokumentov sa námestník Generálnej prokuratúry D. Trnka vyjadril (23.decembra 2011) nasledovne: "Nie sú autentické, keďže sa nenašla žiadna nahrávka ani žiadny záznam na nejakom mediálnom nosiči, ktorý by svedčil o tom, že sú z tohto mediálneho nosiča alebo z tohto systému Slovenskej informačnej služby, " povedal Trnka. Minister vnútra SR D. Lipšic už 29.decembra 2011 avizoval ďalšie vyšetrovanie kauzy Gorila a za týmto účelom 9. januára 2012 zriadil špecializovaný tím desiatich kriminalistov. " Dnes (pozn. 9. januára 2012) som zariadil špecializovaný tím so sídlom na Úrade boja proti organizovanej kriminalite, v ktorom sú vyšetrovatelia a kriminalisti z Úradu boja proti organizovanej kriminalite, z Úradu boja proti korupcii a zo sekcie inšpekcie, " vymenoval Lipšic."

"Na vytvorenie ďalšieho tímu na vyšetrenie kauzy Gorila námestník generálneho prokurátora Dobroslav Trnka reagovať nebude. Vedenie Generálnej prokuratúry (GP) SR už koncom decembra minulého roka rozhodlo, že 2. januára vznikne špeciálny vyšetrovací tím, ktorý opätovne otvorí už v minulosti vyšetrované prípady Gorila a Gorila 1."

Z dostupných informácií nie je možné jednoznačne určiť, či GP rozhodla o vzniku vyšetrovacej komisie pred novým rokom, ale až po medializovanom vzniku Lipšicovho špecializovaného týmu, ako to tvrdí Lipšic.

avizoval ďalšie vyšetrovanie

Pravda


Sú schopné niesť jadrové zbrane, ale takých lietadiel je ako ako.

Jadrovú zbraň USA B83 , ktorá je najsilnejšou jadrovou zbraňou v arzenále USA, môžu niesť podľa nuclear weapon archive tieto letadlá: B-52 B-1 B-2 F-16 F/A-18 A-6 A-7 A/V-8A.

najsilnejšou jadrovou zbraňou

nuclear weapon archive


Privítal som, a to považujem za konštruktívny prístup, aj informáciu z dôchodcovských správcovských spoločností, že sú pripravené poskytnúť 1 mld. € ako pôžičku na výstavbu diaľníc.

Dôchodcovské spoločnosti ešte v decembri 2011 uviedli, že sú ochotné investovať 1 mld. eur do výstavy diaľníc. Informoval o tom Slovenský rozhlas : Dôchodkové spoločnosti sú pripravené investovať do výstavby diaľnic 1 mld. eur. Slovenskému rozhlasu to potvrdil podpredseda Asociácie dôchodkových správcovských spoločností Viktor Kouřil. Penzijné úspory však diaľniciam pomôžu až po voľbách na jar budúceho roka, ked nadobudne platnosť príslušná legislatíva. Či o takúto formu diaľničnej výstavby bude mať záujem i budúca vláda, nie je isté. 26. marca sa SRo opäť vracia k tejto téme: Žiadne rokovania medzi vládou a DSS zatiaľ neprebehli, informovali dôchodkové spoločnosti, preto očakávajú pozvánku. Šéf Asociácie DSS Peter Socha predpokladá, že rokovania môžu byť úspešné ak budú splnené tri predpoklady: „Adekvátna bezpečnosť, adekvátny výnos pre klientov, tam, samozrejme, očakávame, že budú ceny, ktoré budú porovnateľné s cenami, ktoré sa dajú dosiahnuť bežne na trhu pri daných splatnostiach. Treťou podmienkou je stabilita systému.

Slovenský rozhlas
SRo


Predovšetkým našou snahou a tomu, k čomu sme sa zaviazali aj v programovom vyhlásení vlády bolo, aby sme zjednotili 6 rôznych zákonov, 6 rôznych postupov pri voľbách.

Je pravdou, že novela, ktorú predložil minister vnútra má za úlohu zosúladiť až 6 volebných zákonov, ktoré definujú hlasovania a kampane iným spôsobom a terminológiou. Výrok hodnotíme ako pravdivý. Vláda vo svojom programovom vyhlásení na obdobie 2012-2016 skutočne načrtla plán zjednotenia systému postupov pri voľbách. Programové vyhlásenie vlády Slovenskej republiky 2012 (.pdf): "Vláda bude iniciovať diskusiu o potrebe zmeny volebného systému pre jednotlivé druhy volieb a v prípade dohody relevantných politických síl navrhne aj ich úpravu. Bude dbať na zjednotenie základných inštitútov volebných predpisov a zavedenie jednotnej terminológie, transparentnú úpravu pravidiel volebnej kampane a dôslednú kontrolu prostriedkov použitých na jej vedenie kandidujúcimi subjektmi vrátane ich verejnej kontroly." Z dôvodovej správy priloženej k návrhu zákona vyplýva, že v súčasnosti naozaj existuje šesť rôznych zákonov upravujúcich volebné právo. MV SR , 30. júla 2013: " V súčasnosti máme pre každé voľby samostatný zákon, ktorý upravuje pravidlá hlasovania i kampane - zákon o voľbách do Národnej rady SR, zákon o spôsobe voľby prezidenta SR a o ľudovom hlasovaní o odvolaní prezidenta SR, zákon o voľbách do Európskeho parlamentu, zákon o voľbách do orgánov samosprávnych krajov, zákon o voľbách do orgánov samosprávy obcí a zákon o spôsobe vykonania referenda." Dôvodová správa : "... Základom tejto úpravy je Programové vyhlásenie vlády Slovenskej republiky z roku 2012. Zákon zjednocuje základné pravidlá vedenia volebnej kampane, zavádza jednotnú terminológiu, pretože doterajšie zákony (spolu 6 zákonov, pozn.) upravovali rovnaké pravidlá rozdielnym vyjadrením , čo v praxi vyvolávalo neustálu diskusiu a prinášalo rôzne aplikačné problémy. Sústavu zákonov upravujúcich výkon volebného práva tvorí šesť zákonov , a to zákon o voľbách do Národnej rady Slovenskej republiky, zákon o spôsobe voľby prezidenta Slovenskej republiky a o ľudovom hlasovaní o odvolaní prezidenta Slovenskej republiky, zákon o voľbách do Európskeho parlamentu, zákon o voľbách do orgánov samosprávnych krajov, zákon o voľbách do orgánov samosprávy obcí a zákon o spôsobe vykonania referenda. Existujúce volebné zákony boli z hľadiska praxe a zmien v právnom poriadku Slovenskej republiky mnohokrát novelizované. Rovnaké inštitúty sú v týchto zákonoch rozdielne, inak právne vyjadrované a rôzneho obsahu , a to v závislosti na tom, v akom časovom období a v súvislosti s ktorými voľbami bol zákon upravovaný. " Dátum zverejnenia analýzy: 09.09.2013 Naspäť Nahlásiť chybu

Programové vyhlásenie
MV SR
Dôvodová správa


V prvom pol roku tohto roka ste zvýšili verejné výdavky o 15%,  kým Českej republike boli zvýšené o 1%.

Nevieme k čomu Ivan Mikloš tie percentá vzťahuje.


A pripomínam, lebo bolo tu spomínané meno predchádzajúceho predsedu Najvyššieho súdu, že on nemôže kandidovať v tomto kole. V tomto kole sú úplne iné kandidáti, pán Harabin nemôže kandidovať a nebude kandidovať.

Štefan Harabin v nasledujúcej voľbe (16. septembra 2014) nemôže kandidovať na post predsedu Najvyššieho súdu. Výrok hodnotíme ako pravdivý. Harabinovi nedovoľuje opätovne kandidovať zákon č. 185/2002 Z. z. o Súdnej rade konkrétne § 27d ods. 3.: "(1) Ak ani v opakovanej voľbe nebol zvolený kandidát na predsedu najvyššieho súdu alebo podpredsedu najvyššieho súdu, vykoná sa najneskôr do 120 dní na zasadnutí súdnej rady nová voľba. (2) Na novej voľbe sa nemôžu zúčastniť kandidáti, o ktorých sa už hlasovalo v predchádzajúcich voľbách ." V nasledujúcom kole budú kandidovať Daniela Švecová, Daniel Hudák a Ivan Rumana. Dodávame však, že ak sa ani v tomto kole voľby 16. septembra 2014 nezvolí predseda Najvyššieho súdy, v ďalšej voľbe môže (podľa zákona č. 185/2002 Z. z. § 27e ods. 2) opätovne kandidovať Harabin. Podľa slov Harabina, plánuje, v prípade možnosti, opätovne kandidovať. Dátum zverejnenia analýzy: 15.09.2014 Naspäť Nahlásiť chybu

septembra zákon kandidovať zákona slov


...veď my sme štyri mesiace od volieb a už sa otvorene hovorí o tom, že či premiérka má odstúpiť alebo nemá odstúpiť a že či vláda vydrží, alebo nevydrží.

Informácie z TASR sú nasledovné: „Iveta Radičová pohrozila, že ak by bol zvolený kandidát opozície Trnka, mohla by odstúpiť z funkcie predsedníčky vlády. Jej stranícky šéf Dzurinda to komentoval stroho: "To je vyslovene jej osobná vec." Možné odstúpenia z postu predsedníčky vlády spomína iba sama Iveta Radičová v kontexte prípadného zvolenia D. Trnku za generálneho prokurátora ako určitý silový prostriedok, ktorým chce dosiahnuť nezvolenie generálneho prokurátora Trnku. Je zavádzajúce preto v tejto súvislosti hovoriť o nestabilite vlády.

TASR


Rozpočet (EÚ pozn.) tvorí približne jedno percento HDP.

Výrok o podiele rozpočtu EÚ na HDP členských štátov EÚ sme overovali už v roku 2013, vtedy v podaní Maroša Šefčoviča. V porovnaní s ním sa v roku 2014 skúmaný pomer výrazne nezmenil, a preto považujeme výrok J. Kollára za pravdivý. Ako uvádza portál Euractiv.com v článku o rozpočte EÚ pre rok 2014, "ročný rozpočet Európskej únie vo výške približne 130 miliárd eur sa rovná približne jednému percentu národného dôchodku EÚ , čo je 244 € na jedného občana EÚ." Podľa ďalšieho vysvetlenia výšky rozpočtu EÚ, "rozpočet únie je pritom pomerne malý – tvorí približne len jedno percento ročného HDP bloku , no diskusie o ňom väčšinou končia rozpormi, pretože štáty sa snažia maximalizovať jeho prínos pre seba. Tri štvrtiny rozpočtu smerujú ako dotácia do poľnohospodárstva alebo do budovania infraštruktúry v menej rozvinutých regiónoch, najmä na východe." Správnosť uvedenej interpretácie môžeme skontrolovať s pomocou dát o rozpočte EÚ na rok 2014.

overovali Euractiv.com vysvetlenia dát


Ale je tu ešte ďalší indikátor podľa môjho názoru veľmi dobrých úmyslom ministra Uhliarika a dobre motivácie, prichádza a už predložil do pripomienkového konania zákon, ktorý opäť oslabí farma biznis v zdravotníctve.

R. Procházka má pravdepodobne na mysli nový návrh novely zákona o rozsahu zdravotnej starostlivosti, ku ktorému bolo v rámci pripomienkového konania vznesených 172 obyčajných a 50 zásadných pripomienok. Prepracovaná novela by mala byť pripravená na odbornú diskusiu v prvom štvrťroku tohto roka. " Cieľom novely je zvýšenie transparentnosti kategorizácie nielen liečiv a liekov, zameria sa aj na zdravotnícke pomôcky, dietetické potraviny a zjednodušenie podávania žiadostí do kategorizácie, ako aj ich spracovanie a rozhodovanie o nich v súlade so správnym poriadkom. Všetky návrhy budú zverejňované a zúčastnené strany sa k nim budú môcť vyjadriť a podať dôkazy, na ktoré sa bude prihliadať pri kategorizácii, " vyjadrilo sa na tému novely ministerstvo zdravotníctva. Podľa portálu zzz.sk kategorizáciu liekov by mala novela zjednodušiť a elektronizovať vrátane elektronického podávania návrhov a sledovanie celého procesu vrátane vyjadrení účastníkov konania, publikovania zápisníc a rozhodnutí na internetovej stránke ministerstva zdravotníctva. Navrhované je tiež rovnomerné rozdelenie zástupcov zdravotných poisťovní v kategorizačných komisiách a kategorizačných radách, či zverejňovanie hlasovaní podľa mien, zverejňovanie kontaktov členov kategorizačných komisií a rád so zástupcami farmaceutického priemyslu, zdravotných poisťovní, pacientskych organizácií, ako aj zverejňovanie príjmov členov kategorizačných komisií od farmaceutického priemyslu. Ak za oslabenie farmaceutického biznisu považujeme navrhované zvýšenie transparentnosti a otvorenosti procesu kategorizácie liečiv môžeme Procházkov výrok považovať za pravdivý.

vyjadrilo

zzz.sk


Áno, minister financií, pardon, počíta s výnosom z tejto bankovej dane v úrovni okolo 40 miliónov eur.

Minister financií počíta s výnosom z novozavedenej bankovej dane vo výške 40 miliónov eur. Uvádza sa to priamo v Programe stability SR na roky 2011 až 2014 (.pdf, str. 38). Informovali o tom v apríli Hospodárske noviny a aj TASR .

Hospodárske noviny

TASR


...kde by boli logopédi, ktorých máme veľký nedostatok

Slovensku chýbajú logopédi. Tvrdenie Branislava Gröhlinga hodnotíme ako pravdivé. Slovenská lekárska spoločnosť (SLS) pripomienkovala v júli 2019 nariadenie vlády o verejnej minimálnej sieti poskytovateľov zdravotnej starostlivosti. „Čísla hovoria, že na Slovensku máme dnes 1 logopéda na cca 34 000 obyvateľov, čo je najmenej z celej Európy. Slovensko má z celej Európy najnižší počet týchto špecialistov. V súčasnosti sa pohybuje toto číslo približne okolo 150 logopédov na 5 200 000 obyvateľov, za predpokladu, že počítame aj s klinickými logopédmi, pracujúcimi v nemocničných zariadeniach,” uvádza SLS v pripomienke. Podľa SLS by sa počet logopédov mal zvýšiť tak, aby pripadal jeden logopéd na 20 000 obyvateľov – v optimálnom prípade na 15 000. Na nedostatočný počet logopédov upozornil vo februári 2015 aj vedúci Katedry logopédie Zsolt Cséfalvay a v máji 2017 logopédka Hana Laciková z Inštitútu detskej reči.

uvádza vedúci logopédka


Dodnes to (systém DRG, pozn.) nemáme ako jediná krajina v EU.

Úrad pre dohľad nad zdravotnou starostlivosťou v správe z roku 2012 skutočne konštatuje (.pdf), že Slovensko je jedinou krajinou EÚ, ktorá nemá DRG (Diagnosis related group - skupiny súvisiacich diagnóz). Táto správa pochádza z obdobia pred vstupom Chorvátska do EÚ, aj táto krajina však má zavedené DRG (.pdf). Túto informáciu potvrdzujú aj ďalšie zdroje , ktoré taktiež konštatujú, že DRG v jednotlivých štátoch EÚ sa od seba značne odlišujú . Zavedenie DRG bol jeden zo sľubov súčasnej vlády, ktorý sa nepodarilo splniť. Výrok hodnotíme ako pravdivý.

konštatuje zavedené ďalšie zdroje odlišujú sľubov


pretože si pamätám, že naposledy ma odvolávali preto, lebo jeden policajt, to znamená človek o 9 úrovní riadenia odo mňa dal výbušninu do lietadlá, ktoré kontroloval, teda zabudol vybrať z toho kontrolovaného subjektu tu atrapu, alebo teda cvičnú výbušninu a bol som odvolávaný.

V roku 2010 podali opozičné strany návrh na odvolanie ministra vnútra Roberta Kaliňáka. Dôvodom pre podanie tohto návrhu bolo nevydarené policajné cvičenie, kedy sa na palube lietadla z Popradu dostala do Írska zabudnutá vzorka výbušniny . Na následnej mimoriadnej schôdzi mu nedôveru vyslovilo 44 poslancov z 97 prítomných. V prípade tejto nevydarenej bezpečnostnej operácii sa nejednalo o atrapu , keďže slovenská polícia do batožiny cestujúcich nastrkala balíčky trhaviny hexogén (RDX), ktorá patrí medzi najsilnejšie výbušniny. Majitelia kufrov o prítomnosti trhavín nevedeli.

návrh prípade


Mesto prijalo spústu opatrení, kde vychádza podnikateľom v ústrety - zadarmo terasy v podstate počas celého roka.

O odpustení dane za užívanie verejného priestranstva pod terasami na pešej zóne v Nitre informovali médiá v júni 2015. Zachované ostali administratívne poplatky za vydanie povolenia na užívanie miestnej komunikácie. Oslobodenie od platenia dane schválili mestskí poslanci opätovne i v roku 2016. V apríli 2017 však médiá informovali o zmene schválenej mestskými poslancami: ak podnikatelia nechcú platiť daň za užívanie verejného priestranstva, budú musieť zorganizovať kultúrnu akciu, na čo viacerí prevádzkovatelia reagovali kriticky. Keďže bezplatné terasy sú spojené s ďalšími podmienkami, hodnotíme výrok ako zavádzajúci. Zmena v prenájme priestoru pod terasami bola vykonaná na základe žiadosti od samotných podnikateľov, ale aj z dôvodu snahy vedenia mesta o oživenie pešej zóny. Podľa medializovaných informácií sa sadzby daní za užívanie verejného priestranstva pod terasami pred touto zmenou nemenili minimálne desať rokov. Podmienkou oslobodenia od dane bolo, aby vzhľad a konštrukciu terasy odsúhlasil hlavný architekt mesta. V roku 2017 mestskí poslanci schválili v súvislosti s letnými terasami v centre zmenu. Priestor pod terasami sa nemá prenajímať ale požičiavať, pod podmienkou, že prevádzkovatelia zorganizujú kultúrnu akciu. " Môžu sa striedať, alebo pripraviť koncert či inú akciu aj spoločne. Neočakávame žiadne veľké podujatia, pokojne to môže byť záležitosť za 100 eur. Ide nám o to, aby sa v lete zaplnila pešia zóna nielen pre letné terasy, ale aj vďaka kultúrnym podujatiam, ktoré sa tu takto zorganizuj, " uviedol primátor Jozef Dvonč. Rozhodnutie vyvolalo vlnu kritiky u podnikateľov, ktorí majú letné terasy mimo centra a za prenájom musia naďalej platiť. Rovnako niektorí prevádzkovatelia v centre neoficiálne vyhlásili, že radšej zaplatia za pozemok než by mali zorganizovať kultúrnu akciu. Dátum zverejnenia analýzy: 27.10.2018 Naspäť Nahlásiť chybu

odpustení opätovne zmene sadzby primátor kritiky centre


Ja som toho súčasťou nebol (riadenia a vlády počas pandémie, pozn.), ja som robil na župe a ja som to na tej župe od roku 2020 hovoril pravidelne dokola, nebolo tých mŕtvych 20 000, ale tá nadúmrtnosť bola 35 000, o 35 000 ľudí zomrelo viac ako zomieralo v rovnaké obdobia.

Podľa štúdie s názvom „Úloha COVID-19 v nadmernej úmrtnosti na Slovensku: Nový prístup založený na záznamoch o fakturácii zdravotnej starostlivosti” zomrelo na Slovensku v súvislosti s Covidom-19 35 399 ľudí. Analýza bola vykonaná zlúčením záznamov o fakturácii zdravotnej starostlivosti s údajmi o príčine úmrtia. Tomáš Szalay pôsobil v období pandémie ako riaditeľ Odboru zdravotníctva Bratislavského samosprávneho kraja a od roku 2018 pôsobí ako lekár BSK. Výrok preto hodnotíme ako pravdivý.

Štúdia bola publikovaná v International Journal of Public Health 3. decembra 2024. Kolektív autorov uvádza, že v zaznamenali 31 789 prípadov nadmernej úmrtnosti počas pandémie COVID-19 v porovnaní s priemerom EÚ27. Zároveň identifikovali 35 399 úmrtí súvisiacich s COVID-19 na základe kombinácie údajov o fakturácii zdravotnej starostlivosti a príčinách smrti. Pojem „úmrtie súvisiace s COVID-19“ bol v štúdií definovaný ako akékoľvek úmrtie, ku ktorému došlo v definovanom časovom rámci po potvrdenom kontakte s covidom-19.

Štúdia upozorňuje, že oficiálne potvrdené úmrtia (21 395) pravdepodobne podhodnocujú skutočný rozsah pandémie, a metodika použitá v tejto štúdií poskytuje presnejší a komplexnejší pohľad na dopad pandémie covidu-19.

Tomáš Szalay pôsobí od roku 2018 ako lekár Bratislavského samosprávneho kraja. Od 1. apríla 2020 do 1. novembra bol aj riaditeľom odboru zdravotníctva BSK. Tomáš Szalay bol zakladajúcim partnerom a senior analytikom Health Policy Institute. V období rokov 2002 až 2004 bol členom reformného tímu Rudolfa Zajaca na ministerstve zdravotníctva. Zaoberá sa zdravotnou politikou, dostupnosťou zdravotnej starostlivosti a zdravotníckou legislatívou.

štúdie pôsobil publikovaná pôsobí bol bol


Treba si uvedomiť, že Slovensko bude predsedníckou krajinou EÚ v roku 2016.

Rade Európskej únie predsedá každého pol roka jedna členská krajina podľa vopred určeného systému rotácie, ak Rada neprijme nové rozhodnutie. O d júla do decembra 2016 ňou bude práve Slovenská republika.

predsedá


Všetky vaše čísla roku 2002 boli horšie ako roku 98. Všetky ukazovatele, kedy moderná ekonomika existuje. Potom sa niečo sanovalo, 2002-2006, ale to je už iná kapitola.

Mečiar so svojim hodnotením nehovorí pravdu: ak sa bavíme o číslach, v roku 2002 bola vyššia nezamestnanosť (12,5 vs. 18,5); ako aj dlh v pomere k HDP (34,5 percenta v 1998 vs. 43,4 percenta v 2002). HDP ale podľa OECD rástlo v roku 98 55,64 mld. USD (podľa MF 787 mld. SKK), v roku 2002 69,75 mld. USD (podľa MF 1 108 mld. SKK), rast HDP v roku 98 bol na úrovni 4,39 percenta, v roku 2002 4,75. Súhrnný index OECD Key Short-Term Economic Indicators dáva rok 2002 s hodnotou 4, 6 pred 1998, kedy má úroveň 4,4 (rok 1999 má nulu, od ktorej sa začínalo). Index zahŕňa: quarterly national accounts, industrial production, composite leading indicators, business tendency and consumer opinion surveys, retail trade, consumer and producer prices, hourly earnings, employment/unemployment, interest rates, monetary aggregates, exchange rates, international trade and balance of payments.


Vystavali sme, pre nich smiešny, stožiar, kde je najväčšia vlajka 6 × 9 m, rekonštruovali sme kuchyňu pre 450 ľudí, prerobili sme sálu, osvetlenia stropov, rekonštruovali sme vstup, čestnú stráž, ktorej sa smiali, rekonštruovali sme sociálne zariadenia a mediálne. Nie počkajte, vymenili sme vozový park, dorovnali sme platy na úroveň vlády. (...) A súčasne som zaviedol nový rokovací poriadok.

V čase, kedy bol Andrej Danko predsedom parlamentu vo vláde so Smerom, Mostom-Hid a SNS, sa - viaceré z jeho iniciatívy - udiali opatrenia a zmeny, ktoré vo výroku spomína. Jeho tvrdenie preto napriek nepresnostiam hodnotíme ako ešte pravdivé. Kancelária Národnej rady nechala pod vedením Andreja Danka pred parlamentom postaviť 30-metrový stožiar so slovenskou vlajkou. Náklady naň boli 58-tisíc eur, vyzbierali sa na nich darcovia vrátane Danka. Vlajka má mať rozmery 6x9 metrov. Danko spustil ako predseda parlamentu viacero prác na jeho obnovu. V lete 2017 prešla rekonštrukciou rokovacia sála, ktorá dostala nový osvetľovací systém a nové kreslá pre poslancov. Úpravy sa dotkli aj priestorov pre novinárov a médiá. Počas leta 2018 bola dokončená renovácia parlametnej kuchyne. Okrem inventára sa v nej menila elektrika, vodoinštalácia, vzduchotechnika, plyn a chladenie. Podľa webu NRSR parlamentná kuchyňa slúži až pre 650 ľudí. Rekonštrukcia vstupu do parlamentu ešte prebieha, mala by byť ukončená začiatkom roka 2020. Po nápade Andreja Danka stráži oštátne symboly vo vstupnej hale parlamentu od septembra 2016 čestná stráž Ozbrojených síl. Pri vozovom parku Danko pravdepodobne odkazuje na nové vozidlá, ktoré armáda dostala počas úradovania ministra obrany Petra Gajdoša - nominanta Dankovej SNS. Začiatkom roka 2017 Gajdoš vojakom odovzdal do užívania 29 nových vozidiel , 21 bojových vozidiel dostali v máji 2018. Nie je celkom zrejmé, čo Andrej Danko myslel pod „dorovnaním platov na úroveň vlády.” V roku 2019 však vo verejnej správe došlo k dorovnávaniu platov na úroveň minimálnej mzdy. V auguste 2016 predstavil Danko nový rokovací poriadok, ktorý obmedzil dĺžku rečníckeho času a počtu vystúpení poslancov, zaviedol možnosť vykázať ich z rokovania a zakázal im používať zvukové a obrazové pomôcky.

nechala
má
osvetľovací
kreslá
novinárov
renovácia
kuchyňa
vstupu
čestná stráž
vozidiel
bojových
dorovnávaniu
predstavil
obmedzil


...koaličná rada začiatkom tohto týždňa 2. mája v pondelok prerokovala východiská štátneho rozpočtu, rozpočtu verejnej, celej verejnej správy na roky 2012 až 2014. Budúci týždeň by to mala schváliť vláda.

Koaličná rada sa východiskami rozpočtu v pondelok 2. mája zaoberala , na konkrétnej podobe sa vtedy nezhodla. Rokovanie o návrhu východísk rozpočtu verejnej správy na roky 2012 až 2014 bolo 4. mája 2011 vypustené z programu rokovania vlády. Rokovanie o návrhu východísk rozpočtu verejnej správy na roky 2012 až 2014 bolo zaradené ako druhý bod programu rokovania vlády, ktoré sa uskutoční 11. mája 2011. Minister financií Ivan Mikloš po rokovaní uviedol, že predpokladá schválenie východísk rozpočtu na budúci týždeň.

v pondelok 2. mája zaoberala
vypustené z programu
Ivan Mikloš


Pretože a už som to raz povedal, táto krajina ešte nikdy nemala ani čo len vyrovnaný rozpočet. Vždy sme hospodárili s deficitom.

Podľa dokumentu NBS od roku 1993 do roku 2011 celková bilancia štátneho rozpočtu SR nikdy nedosiahla kladné hodnoty. Rozpočty na roky 2012 a 2013 taktiež počítali so schodkom 3,6 resp. 3 mld. eur.

dokumentu


Vtedy (pred voľbami 2010, pozn.) tá situácia bola taká, že SNS mala 5 % a Kotleba 2 %.

Richard Sulík hovorí o situácií pred voľbami do Národnej rady SR, ktoré sa uskutočnili 12. júna 2010. Prieskumy verejnej mienky , týkajúce sa volebných preferencií, uskutočňovalo niekoľko agentúr, medzi ktorými bola agentúra Focus, MVK, Median, AVVM, aj Polis. Agentúra Median naozaj namerala pre SNS v máji 2010 podporu vo výške 5 %. Podporu SNS odhadovalo niekoľko agentúr na približne 5 % už dlhšiu dobu pred voľbami. Agentúra MVK odhadovala necelých 5 % vo februári 2010, v máji 2010 namerala 5,2% agentúra AVVM . Ostatné agentúry namerali strane vyššiu podporu, v januári 2010 namerala agentúra Median až 9,6 % podporu. Strana ĽS-Naše Slovensko však nikdy nedosiahla v prieskumoch 2 %. Najviac jej odhadovala agentúra AVVM v máji 2010, a to 1,1 %. V prieskumoch agentúry Focus (.pdf) dosiahla strana najvyššiu hodnotu 0,9 % v júni 2010. Výrok na základe týchto informácií hodnotíme ako nepravdivý.

Prieskumy verejnej mienky
agentúra AVVM
agentúra AVVM
(.pdf)
voľbách v roku 2010
porovnanie


Po zrušení voči SDKÚ som žiadnu tlačovú konferenciu už nevidel, nikto už nežiadal, že teda nebolo umožnené, aby sa zistili majitelia schránkových firiem v Anglicku. Tam už žiadna tlačová konferencia nebola.

4. januára 2011 špeciálny prokurátor Ján Šanta zastavil vyšetrovanie v kauze financovania strany SDKÚ-DS. Podľa špeciálneho prokurátora strana pôžičku aj jej vrátenie riadne zdokladovala a ani pri predaji hotela Fórum v Bratislave sa nepotvrdili žiadne nezrovnalosti ani čierne fondy. Z nelegálneho financovania cez nastrčené firmy obvinil SDKÚ ešte pred parlamentnými voľbami v roku 2010 expremiér R. Fico.

R. Kaliňák hovoril pravdu, nakoľko sme následne nezaznamenali nijakú tlačovú besedu, na ktorej by sa J. Spišiak vyjadroval k zastaveniu vyšetrovania financovania v SDKÚ.

zastavil vyšetrovanie


Projekt z českého Kolína, kde primátor Vít Rakušan s bezpečnostným projektom dosiahol vo svojom meste zmenu takú, že za dva roky im klesla kriminalita o 50 % a trestnoprávna o 75 %.

Ide o projekt Bezpečný Kolín spustený v roku 2013 zameraný na prevenciu kriminality. Podľa správy Ministerstva vnútra Českej republiky z mája 2018 sa vďaka projektu podarilo v Kolíne od roku 2014 znížiť kriminalitu o viac ako polovicu (56 %) a majetkovú trestnú činnosť dokonca o 70 %. Počas prvých dvoch rokov od začatia projektu kriminalita klesla o 53,5 % a majetková trestná činnosť o približne 67 % ( .pdf , s. 3). Napriek odchýlke vo výške majetkovej trestnej činnosti, hodnotíme výrok ako pravdivý.

projekt správy .pdf .pdf Odboru


Andrej Danko pred voľbami (2016 - pozn.) vravel, že s Maďarmi nikdy nepôjdu do koalície.

Andrej Danko pred voľbami 2016 jasné „nie” maďarským stranám - teda ani Mostu–Híd - nepovedal . Ešte v roku 2012 však ako podpredseda SNS vyhlásil (14:05): „...myslím si, že vieme byť garancia toho, čo nevie byť žiadna politická scéna vrátane Smeru a to je to, že nikdy nebudeme vo vláde s Bugárom...“ Aj napriek tejto garancii Dankova SNS v roku 2016 vstúpila do koalície s Mostom – Híd Bélu Bugára. Tvrdenie Richarda Sulíka preto hodnotíme ako ešte pravdivé.

nepovedal podpredseda vyhlásil vstúpila


Pán premiér, k nám dokonca aj prišla ďalšia poslankyňa ( reakcia na premiérov výrok, že SMER-u ako jedinému nikdy neodišiel žiaden poslanec parlamentu, pozn.).

Podobný výrok sme overovali 11. mája 2015 O 5 minút 12. Z tohto overovania vyplynulo, že stranu Most-HÍD v minulosti opustil Andrej Hrnčiar, vzdal sa poslaneckého mandátu, vo funkcii bol nahradený a vstúpil do strany SIEŤ. Neskôr sa k strane Most-Híd pridala Lucia Žitňanská. Je teda pravdou, že jedna poslankyňa sa v parlamente k strane Most-Híd pridala, no zároveň z tejto strany predtým aj odišiel jeden poslanec. Výrok preto hodnotíme ako zavádzajúci.

Čo sa týka poslaneckého klubu SMER-SD, po obvinení zo zločinu týrania blízkej a zverenej osoby V. Jánoš (exposlanec za SMER-SD) v marci 2015 zložil mandát poslanca a funkciu straníckeho šéfa v Prievidzi.

A.Hrnčiar

J.Droba, M.Chren, J.Kollár, D.Krajcer, J.Miškov

11. mája 2015
zložil
2012
vystúpili
vystúpil
vystúpila
vystúpil
opustil
vylúčený
odišli
o
dchod
odišli
opustili


Aj minulé vlády sa usilovali ho pomenovať, tento problém, vo viacerých uzneseniach sa to dá čítať. Ale ani posledná napríklad nemala odvahu prijať riešenie.

Otázka deregulácie nájomného sa objavila v Programovom vyhlásení vlády 2002 (kapitola Bytová politika). "Vláda prijme opatrenia na dereguláciu nájomného do času predpokladaného vstupu SR do EÚ. Regulačné opatrenia v oblasti nájomného sa po tomto termíne budú sústreďovať iba na nevyhnutné zmeny súvisiace s reálnym vývojom nákladov. Dereguláciou nájomného a legislatívnymi úpravami vláda vytvorí podmienky pre výstavbu nájomných bytov vo verejnom i súkromnom nájomnom sektore." Podľa Hospodárskych novín vláda Róberta Fica sa začala týmto problémom zaoberať avšak na podnet ministra výstavby Igora Štefanova riešenie odložila o pol roka až rok, čím ho presunula na plecia nasledujúcej vlády. Presunutie termínu riešenia regulovaného nájomného potvrdzuje aj článok denníka Sme .

Programovom vyhlásení vlády 2002
Hospodárskych novín
Sme


A na druhej strane hovoríme o tom, že tu niekde šlengriansky zastavil výstavbu diaľníc a 5 tisíc ľudí príde o prácu.

Je pravda, že stavebné spoločnosti podieľajúce sa na výstavbe diaľnic avizujú v súvislosti so zastavením 1. balíku PPP projektov prepúštanie, avšak Robert Fico toto číslo neúmerne navyšuje. Prepúšťanie vo Váhostave max. 500 ľudí , prepúšťanie v Doprastave max. 750 pracovníkov , Skanska zatiaľ prepúšťať nebude, ale zamestnáva v SR iba 900 pracovníkov . V týchto počtoch však nie sú zarátané nepriamo súvisiace pracovné miesta, takže nie je možné odhadnúť presný počet zaniknutých pracovných miest.

Prepúšťanie vo Váhostave max. 500 ľudí


...Veď dokonca v exit polloch, čo sú teda výsledky prieskumov už počas volieb, ktoré sa zverejňujú, majú byť veľmi blízko reálnemu výsledku, sa pomýlili o 7 % (7 percentuálnych bodov, pozn.).

R. Kaliňák zrejme spomína exit poll agentúry MVK počas volieb 2010. Vtedy sa agentúra MVK pomýlila v odhade konečných výsledkov volieb o takmer 7 percentuálnych bodov. Riaditeľ MVK takúto chybu považoval za malér.

riaditeľ MVK


Ideme rušiť daňové licencie, znižovať daň z príjmu právnických osôb o jedno percento, znižovali sme DPH. Iba na týchto dvoch rozhodnutiach – daň z príjmu a daňové licencie, sme okamžite urobili mínus 250 miliónov eur v rozpočte.

Opatrenia týkajúce sa zrušenia daňových licencií a znižovania dane z príjmu právnických osôb o jedno percento vláda plánuje preldložiť na rokovanie, keďže sa k nim zaviazala v Programovom vyhlásení. Vláda ešte v roku 2015 znižovala sadzby DPH v prípade vybraných potravín s platnosťou od 1. januára 2016. V návrhu na rozpočet verejnej správy na roku 2017-2019 je už zohľadňovaný plán vlády znížiť dan z príjmov právnických osôb a zrušiť daňové licencie. Tieto úpravy skutočne spôsobujú výpadok v rozpočte, ktorý ale v jednom roku nedosiahne spomenutých 250 miliónov eur. Výrok preto hodnotíme ako zavádzajúci. Programové vyhlásenie vlády (.pdf, s. 20) uvádza: "... zníženie dane z príjmov právnických osôb na 21 % a každoročné prehodnocovanie možnosti ďalšieho znižovania, zrušenie daňových licencií pre zdaňovacie obdobie počnúc rokom 2018."

DPH
Programové vyhlásenie vlády
Trend
rozpočet
.pdf


...si zoberme späť, pán redaktor, vyhlásenia, ktoré robil Fidesz pred voľbami. Povedal, ak vyhráme voľby, musíme proti Slovensku postupovať tvrdšie. Sú tu aj vážnejšie vyhlásenia typu, ja si na jedno spomeniem, že Maďarsko susedí samo so sebou.

Výrok o susedení je Ficov obľúbený, použil ho tento rok už dvakrát (rovnako ho použil aj minister Maďarič ), vždy ale vytrhával Orbánove slová z kontextu, ktorý hovorí o pravom opaku toho, čo sa snaží naznačiť Fico: Orbán v rozhovore pre Diplomatický magazín povedal: "Pamätajme na to, že Maďarsko je jediná krajina, ktorá susedí sama so sebou. Z hľadiska našich národných záujmov je najdôležitejšia zjednotenie, bez zmeny hraníc, s územiami, ktoré od nás boli odrezané. Európska únia práve túto možnosť ponúka členským štátom; odľahčuje hranice, vylučuje ich z každodenného života medzi členskými štátmi, preto doteraz štátnymi hranicami oddelené, administratívnymi obmedzeniami izolované, k maďarskému národu patriace, ale na území odlišných štátov žijúce, komunity môžu patriť k novej komunite, k Európskej únii."

už dvakrát Maďarič


Stalo sa, že ste nezahlasovali (počas predchádzajúcich štyroch rokov, keď program navrhovala opozícia, pozn.), nezahlasovali za program schôdze.

Išlo napr. o mimoriadnu schôdzu o odvolaní vtedajšieho predsedu parlamentu P. Pašku v roku 2007, ktorú navrhla opozícia. Agentúra SITA napísala: " Poslanec KDH Daniel Lipšic kritizoval poslancov Smeru, že nehlasovali za program tejto schôdze. Podľa neho Smer tak preukázal, že sa obáva Paškovho odvolania. "

SITA


Sulík: A ktorí ekonómovia tvrdia, že to je dobrá vec (euroval, pozn.)? Napríklad Stanek, keď už teda.

Peter Staněk v rozhovore tvrdí, že "Na Euroval sa musíte pozerať z dvoch hľadísk. Z krátkodobého hľadiska, keďže finančné trhy sa správajú úplne iracionálne, Euroval pôsobí ako stabilizujúci faktor, ktorý má zamedziť výkyvom, ku ktorým dochádza. Je to z krátkodobého hľadiska reakcia na stav, v ktorom sme. Zo stredno- a dlhodobého hľadiska Euroval určite nebude stačiť a pokiaľ má Európska menová únia prežiť, je nutná omnoho vyššia miera fiškálnej integrácie na úrovni Bruselu."

rozhovore